ועדת הכלכלה, כנסת 25, פרוטוקול מספר 225, 2023-11-07 00:00

דוד ביטן: אני רוצה להתחיל את הישיבה בנושא: השלכות המלחמה על החקלאות ומתווה הסיוע הנדרש לחקלאים

דוד ביטן:  לפני שאנחנו מתחילים, אני מבקש מסגן השר לתת לנו דרשה וברכה ביום ה-30 למלחמה

משה אבוטבול: ברשות היו"ר, דוד היקר, שהרגישות שלו כלפי כל נושא ונושא היא מאוד גבוהה, אנחנו רוצים, בעזרת השם, לפתוח את הישיבה החשובה הזאת גם בפרק תהלים וגם ב"מי שברך" לחיילים האמיצים שלנו, שעושים יום ולילה למען המדינה, למען עם ישראל, למען שלום החטופים שלנו, וכן גם לשחרורם המהיר של כל החטופים והשבויים, שיחזרו בריאים ושלמים לביתם

משה אבוטבול:  וכמובן, לחולים ולפצועים שנמצאים בבתי-החולים, שהשם ישלח להם רפואה שלמה

משה אבוטבול:  וגם לעילוי נשמת הקדושים, השם ינקום דמם, שלצערנו, כולנו-כולנו, דומעים ובוכים, וכל יום אנחנו מגיעים לעוד מקום

משה אבוטבול:      לרגל היום ה-30, וביום ה-31 כמו בהרבה משרדי ממשלה, כמו גם אצלנו היום ב-11:00 במשרד החקלאות מציינים את הנושא הזה, אז היו"ר איפשר לנו כמובן שנתחיל בפרק תהלים, ולאחר מכן "מי שברך" לחיילים

משה אבוטבול:      "שיר המעלות, ממעמקים קראתיך ה', אדוני שמעה בקולי תהינה אוזניך קשובות לקול תחנוניי, אם עוונות תשמור ה' אדוני מי יעמוד, כי עמך הסליחה למען תיוורא, קיוויתי ה' קיוותה נפשי ולדברו הוחלתי, נפשי לאדוני משומרים לבוקר שומרים לבוקר, יחל ישראל אל ה', כי עם ה' החסד והרבה עימו פדות, והוא יפדה את ישראל מכל עוונותיו

משה אבוטבול: "     מי שברך – יהי שם אדוני מבורך מעתה ועד עולם

משה אבוטבול:      מי שברך אבותינו אברהם יצחק ויעקב הוא יברך את חיילי צבא הגנה לישראל, העומדים על משמר ארצנו וערי אלוהינו, מגבול הלבנון ועד מדבר מצרים, ומן הים הגדול עד לבוא הערבה, ביבשה, באוויר ובים

משה אבוטבול:  ייתן ה' את אויבינו הקמים עלינו ניגפים לפניהם

משה אבוטבול:  הקדוש ברוך הוא ישמור ויציל את חיילינו מכל צרה וצוקה ומכל נגע ומחלה, וישלח ברכה והצלחה בכל מעשה ידיהם

משה אבוטבול:  ידבר שונאינו תחתיהם ויעטרם בכתר ישועה ובעטרת ניצחון

משה אבוטבול:  ויקיים בהם הכתוב: כי ה' אלוהיכם ההולך עימכם להילחם לכם עם אויביכם להושיע אתכם, ונאמר אמן

משה אבוטבול: "     המרחם על כל בריותיו, הוא יחוס ויחמול וירחם על נפש, רוח ונשמה של כל אותם נרצחים ונרצחות בפיגוע הזה, וכל אלה שנהרגו על קידוש השם, חיילים וחיילות, שוטרים ושוטרות וכל כוחות הביטחון

משה אבוטבול:  השם ינקום דמם

משה אבוטבול:  רוח ה' תניחם בגן עדן, הם וכל בני ישראל השוכבים עימהם, בכלל הרחמים והסליחות, וכן יהי רצון ונאמר אמן

משה אבוטבול:      אני מנצל את הבמה החשובה הזאת להודות ליו"ר הוועדה, שגם הוא הצטרף לקול קורא של כל חברי הכנסת והשרים, שקורא לכל האזרחים בישראל, עד שיגיעו העובדים הזרים, לבוא ולתת כתף לחקלאים בהתנדבות, להתנדב בענף הזה

משה אבוטבול:  זה דבר חשוב מאוד

משה אבוטבול:  ואני רוצה להודות לכל אלה שעד היום הגיעו לכל מיני מקומות לקטיף – מהכנסת, ממשרדי הממשלה, מכל מקום ומקום

משה אבוטבול:  תבורכו מפי עליון, שהקב"ה ייתן לנו הרבה כוח לחזק את החקלאות

משה אבוטבול:  ושלא יתייאשו, כל העם עם החקלאים היקרים

משה אבוטבול:  ובעזרת השם נעשה ונצליח

משה אבוטבול:  תודה רבה

דוד ביטן: תודה, סגן השר

דוד ביטן:  כולנו מצטרפים לכל הדברים שאמרת

דוד ביטן:  אני רוצה להסביר את התהליך, גם לחברי הכנסת וגם למי שנמצא פה

דוד ביטן:      אנחנו עושים משהו שאף פעם לא נעשה בכנסת

דוד ביטן:  זו סמכות שהועברה דרך ועדת הכנסת לוועדת הכספים

דוד ביטן:  הגעתי להסדר עם יו"ר ועדת הכספים גם על-מנת לחסוך זמן וגם בגלל שהמומחיות של חברי הוועדה, לאור הישיבות הארוכות שנעשו בנושא החקלאות, היא בוועדת הכלכלה

דוד ביטן:  אנחנו נסכם את העקרונות, זה יעבור ליועצים המשפטיים של ועדת הכספים שינסחו ויתקנו את כל מה שצריך, ולאחר מכן יקראו את הסעיפים האלה בוועדת הכספים על-מנת לאשר אותם כדין

דוד ביטן:  אנחנו לא נקרא פה את הצעת החוק

דוד ביטן:  זה ההסדר שהגעתי אליו עם היועצים המשפטיים

דוד ביטן:      דבר שני, אני יודע שכולם רוצים לדבר

דוד ביטן:  אין צורך לדבר סתם

דוד ביטן:  אנחנו מודעים לבעיות

דוד ביטן:  אם הבעיה נפתרה במסגרת מה שאנחנו אומרים, אין צורך לחזק ולהוסיף דברים

דוד ביטן:  אם מישהו חושב שהיא לא נפתרה וחושב שצריך לשפר משהו, אז שידבר

דוד ביטן:  אם יש מחלוקת בין חברי הכנסת לבין משרד החקלאות או משרד האוצר, אנחנו נעצור את הישיבה לפרק זמן קצר, נלך אליי לחדר, נסגור את העניינים ונחזור חזרה

דוד ביטן:      אני רוצה לסיים את העניין עד 14:00

דוד ביטן:  ב-14:00 נעבור למתווה של התיירות

דוד ביטן:  זה מכיוון שגפני רוצה לסיים את כל הסיפור היום על-מנת להצביע מחר

דוד ביטן:  אז אנחנו מחויבים לעשות את העבודה מהר

קריאה: הבעיה היא שלגבי התיירות אנשים יודעים על מחר

דוד ביטן: אז עכשיו מודיעים להם על היום

דוד ביטן:  אין ברירה

דוד ביטן:  הוא הפתיע אותי

דוד ביטן:  אמרתי לו, אני רוצה לעשות מחר

קריאה: סליחה, מדובר פה על התיירות ולא על המלונות?     

דוד ביטן: לא הישיבה על המלונות

דוד ביטן:  רק מתווה הפיצוי בתיירות

קריאה: אוקיי

דוד ביטן: יש נושאים שכבר סיימנו אותם בישיבות הקודמות, והגיעו כבר להסכמים גם אנחנו וגם החקלאות עם האוצר, ואנחנו רק נקבל הסברים על העניין הזה, ונתקדם הלאה לדברים הלא-פתורים

דוד ביטן:  היועץ המשפטי, את הסיכום הפעם אתה תרשום לי, את כך העקרונות שאנחנו מסכמים על-מנת שזה ימשיך הלאה לוועדת הכספים

דוד ביטן:      קודם כל, בדרום אנחנו מדברים על 20 ק"מ כמו על שבעה ק"מ, מבחינת מס רכוש, פיצוי ומכל הבחינות

דוד ביטן:  אני מבין שבתקנות שפורסמו, ה-20 ק"מ כבר בפנים

דוד ביטן:  נכון?     

אורן לביא: 0–20 ק"מ זה כמו 0–7 ק"מ

קריאה: לא, זה לא בדיוק ככה

דוד ביטן: זה יהיה ככה

דוד ביטן:  זה העיקרון הראשון

דוד ביטן:  צריך הסבר מה נותנים ב-0–20 ק"מ

דוד ביטן:  אחר-כך נדון מ-20–40 ק"מ, ואחר-כך נדון מ-40 ק"מ והלאה

דוד ביטן:  אבל אני מבקש שאם מעבר ל-20 ק"מ נשאר יישוב אחד או שניים שלא נכללים במסגרת מועצה איזורית שכולה בפנים, אנחנו רוצים שגם הם ייכללו בפנים

דוד ביטן:  זאת אומרת, ה-20 ק"מ לא יהיה פס ישר, יהיה לו עיגול מסוים במקום מסוים, וימשיך להתיישר

שלום דנינו: וגם 0–9 ק"מ בצפון, דוד

דוד ביטן: שנייה, אני מדבר כרגע על הדרום

דוד ביטן:  אנחנו נלך צעד-צעד

דוד ביטן:      שי, במרחבים כולם ב-20 ק"מ?     

שי חג'ג': 80% מהמועצה בתוך 20 ק"מ, ויש שלושה יישובים שהם מחוץ – ב-22 ק"מ, 23 ק"מ ו-24 ק"מ, שצריך לכלול אותם

דוד ביטן: אם יש לכם על זה מחלוקת, וזה לא כסף גדול – אני מדבר כרגע על החקלאות, ולא על דברים אחרים שקשורים

דוד ביטן:  לדעתי, יצטרכו ליישר קו גם על הדברים האלה

דוד ביטן:  מה ביתר המועצות האיזוריות?     

קריאה: אשכול בסדר

קריאה: אנחנו בסדר

דוד ביטן: אז רק אתה מכל המועצות האיזוריות?     

שי חג'ג': אני בעייתי, כרגיל

שלום דנינו: שלושה מושבים: תפרח, גילת ו - - -     

דוד ביטן: אז גל, לא מדובר פה על הוצאה רצינית באמת

דוד ביטן: גם כפיר אמר שהם יושבים בכתום במפה של פיקוד העורף, והם מופיעים שם

גל ברנס: אם הם בכתום, אז אין בעיה

דוד ביטן: בסדר, זה מה שאנחנו רוצים, ואני מציע שתקבל את העניין הזה ולא תעשה בעיות כי לא מדובר פה על עלות תקציבית – מה גם שזה עובר למס רכוש, ושם יש לכם תקציב מסודר בעניין הזה

דוד ביטן:  זה לא בא על חשבון תקציב המדינה

גל ברנס: אני אסביר - - -     

דוד ביטן: רגע, רגע

דוד ביטן:  עצור רגע

דוד ביטן:  אל תדאג, אנחנו לא נפסח עליך

שלום דנינו: איתי, אם אתה יכול לרשום שלושה מושבים, שיהיה מעל לכל ספק: תפרח, גילת ובטחה

קריאה: נרשם, מועצה איזורית מרחבים

דוד ביטן: אני חוזר עוד פעם

דוד ביטן:  כל יתר המועצות האיזוריות – אני מדבר על החקלאות כרגע – הן בפנים

דוד ביטן:  כן, ירקוני? אתה מכיר טוב את כל עוטף עזה, נכון? מאיזו מועצה אתם?     

שי חג'ג': יש את מרחבים, אשכול ושדות נגד

דוד ביטן: אני מדבר על ירקוני

דוד ביטן:  מאיזו מועצה אתם?     

שי חג'ג': ירקוני באשכול

גדי ירקוני: כל עוד אני יושב בשקט זה סימן שהכול בסדר

דוד ביטן: אני שואל כדי שיהיה ברור

דוד ביטן:  מי ממס רכוש פה?     

קריאה: הם לא באו

דוד ביטן: למה?     

קריאות: לא קשור

קריאות:  מה הם קשורים?     

שלום דנינו: הם משלמים

שלום דנינו:  זו הקרן שלהם

דוד ביטן: למה הם לא באו?     

קריאה: הם בוועדת הכספים

עידית חנוכה: יעל אסיף כאן?     

גל ברנס: עידית, אני פה

דוד ביטן: גל, אתה מדבר בשמם?     

גל ברנס: כן

דוד ביטן: יופי

דוד ביטן:  תסביר לנו בקצרה מה מקבלים אנשים שנמצאים במסלול של שבעה ק"מ ושל 20 ק"מ

גל ברנס: אני אתייחס, קודם כול, למפה

גל ברנס:  המפה שפרסמנו להערות הציבור פרסמנו לפי הנחיות פיקוד העורף את כל מי שהיה ביישוב שמוגדר כתום בפעילות מצומצמת

גל ברנס:  להבנתי ומבדיקה שעשיתי הרגע, כל היישובים שהתבקשו נמצאים שם

דוד ביטן: כולל השלושה האלה?     

גל ברנס: בדקתי הרגע

גל ברנס:  אני מניח שלא היה שונה בימים האחרונים

שלום דנינו: שי, הם מופיעים שם

שלום דנינו:  נכון?     

שי חג'ג': כן, גם אמיר אמר לי שהם מופיעים

שלום דנינו: אבל אנחנו נרשום אותם על-מנת להסיר ספק

דוד ביטן: זה העיקרון – הוא אומר שזה בפנים אז זה בפנים

צביקה כהן: לא צריך לדבר על 20, צריך לדבר על המפה הכתומה ואז כולם בפנים

דוד ביטן: לא

דוד ביטן:  20 ק"מ

צביקה כהן: זה לא 20, זה יותר

צביקה כהן:  חבל לדבר על 20

צביקה כהן:  אתה רק עושה את זה הפוך, ואז הם יהיו בחוץ

צביקה כהן:  דבר על המפה הכתומה

דוד ביטן: אבל שאלתי אם כולם בפנים ואמרו לי שרק השלושה האלה לא

דוד ביטן:  אז הוא אומר שהם כבר בפנים, אז שיהיה כתום, מה זה משנה לי, כתום, ורוד, סגול, מה זה מעניין

גל ברנס: לעניין המפה, כתוב שלכל יתר הענפים שהם לא חקלאות מוגדר מסלול נורמטיבי, וכמו שסוכם, לחקלאות כתוב: הנזק הממשי

גל ברנס:  הנזק הממשי זה אומר שמגיע שמאי ויחד עם מס רכוש בודקים מה הנזק בפועל, ומפצים לפי זה

דוד ביטן: זה כולל רווחים וכולל הכול, נכון?     

גל ברנס: כן

קריאה: זה 0–20 ק"מ?     

צביקה כהן: לא

צביקה כהן:  הכתום

גל ברנס: לפי מי שכתום במפת פיקוד העורף

דוד ביטן: משרדי ממשלה, אם יש לכם הערות אתם יכולים לדבר חופשי

צביקה כהן: יש לי הערה

דוד ביטן: רגע, יש פה מישהו מרשות האוכלוסין?     

קריאה: כן, אנחנו

דוד ביטן: אז אתה יכול ללכת

דוד ביטן:  אנחנו נקרא לך כשנצטרך אותך

עידית חנוכה: תהיו בטווח טלפוני

צביקה כהן: כתוב בתקנות שכל היישובים הכתומים, 7–22 ק"מ, יקבלו לפי הנזק הממשי אך לא יותר מ-2

צביקה כהן: 5 מיליון שקל לעוסק

צביקה כהן:  זה לא אדום

צביקה כהן:  באדום, 0–7 ק"מ, כל קיבוץ או עוסק מקבל מה שמגיע לו בנזק

דוד ביטן: ה-20 ק"מ מותנה ב-2

דוד ביטן: 5 מיליון שקל

צביקה כהן: כן

שלום דנינו: יש פער? יש מגבלה, גל?     

צביקה כהן: אני אסביר

צביקה כהן:  ההגבלה של 2

צביקה כהן: 5 מיליון שקל מסבירה לכם, ראשי המועצות, שזה לא אדום

קריאה: כל הקיבוצים לא יקבלו, כל הארגונים לא יקבלו

צביקה כהן: זה הזמן לדבר על זה

שלום דנינו: אז איזה אדום זה, דוד?     

קריאה: אדוני היו"ר, צריך להוריד את ההגבלה וזהו

דוד ביטן: אין הגבלה

מטי צרפתי הרכבי: זה מכוון לקיבוצים שלא יוכלו לקבל את הפיצוי

דוד ביטן: לא תהיה מגבלה לאף אחד

מטי צרפתי הרכבי: כל הארגונים הגדולים, מושבי הנגב, קיבוצים, להם יש מחזור הרבה יותר גדול

גל ברנס: הסיבה שזה נכנס למסלול האדום זה עניין של ההתאמה בבדיקה, של לעשות בדיקה אישית לכל עסק

גל ברנס:  אבל בפועל, כמה פיצוי אפשר לקבל – לא יכול להיות שהחקלאות תהיה שונה מכל יתר העסקים לגג

קריאה: על זה הדיון

קריאה:  בשביל זה באנו לפה, בגלל החקלאות

גל ברנס: בסדר, אני אומר שאנחנו לא יודעים להצדיק בשום צורה שוויונית למה החקלאות צריכה לקבל - - -     

תמיר עידאן: תרדו לשטח, תראו איך מגדלים עד התלם האחרון

תמיר עידאן:  אין חנויות בגדים ליד הגבול

תמיר עידאן:  יש שם חיטה ומטעים

תמיר עידאן:  אם זה לא יהיה, לא תהיה מדינת ישראל

תמיר עידאן:  אז תתעוררו על עצמכם

דוד ביטן: חבר'ה, עזבו

דוד ביטן:  המגבלה תבוטל

דוד ביטן:  תרשום את זה

דוד ביטן:  הלאה

דוד ביטן:  הנושא הבא

אורי אור: נזק ממשי זה לא אדום

אורי אור:  צריך להיות כתוב: אדום

דוד ביטן: בלי מגבלה

דוד ביטן:  כמו בשבעה ק"מ זה יהיה גם ב-20 ק"מ

דוד ביטן:  אין מגבלות לגבי סכומים

קריאה: אורי, זה בסדר

קריאה:  כל עוד לא תהיה מגבלה, זה בסדר

דוד ביטן: עכשיו נעבור לצפון

דוד ביטן:  בצפון זה תשעה ק"מ, נכון?     

שלום דנינו: 0–9 ק"מ

דוד ביטן: אז מה הייתה הטענה שלך בנושא של הצפון? יש שם מועצות איזוריות שצריך ליישר אותן?         

צחי בן-עיון: במעלה יוסף יש יישוב שלא נמצא בתוך 0–9 ק"מ, ששון

צחי בן-עיון:  לפידות הוא היחיד שלא נמצא

שלום דנינו: והוא במפה של הכתום?     

צחי בן-עיון: כמה זה הכתום?     

שלום דנינו: צריך לראות

שלום דנינו:  אם הוא בכתום, אז הכתום מכסה אותו

שלום דנינו:  יש את המרחק ויש את המפה

ששון גואטה: מחוץ למרחק 0–9 ק"מ יש לנו  במועצה שני יישובים: לפידות וגיתה

דוד ביטן: מה המרחק שלהם?     

ששון גואטה: המרחק גדול יותר, אבל גם אין חקלאות בלפידות

ששון גואטה:  אין לי בעיה, שיכניסו את לפידות, אבל אין חקלאות

דוד ביטן: לא, אנחנו לא נכניס סתם

קריאה: יש חקלאות

ששון גואטה: הדבר היחיד שנמצא שם זה חוות פטם

ששון גואטה:  איזה עוד חקלאות יש?     

קריאה: יש שם גם פרות ומגדלי בקר

דוד ביטן: אבל זה בחוק

דוד ביטן:  מה שהם עושים בוועדת הכספים זה גם חוק, אתה יודע

דוד ביטן:  אז אתה מתקן את זה בחוק

דוד ביטן:  מה זה אי אפשר? מאיפה אתה מביא את זה?     

קריאה: אמרת נכון קודם, זה לא קו

דוד ביטן: אבל אנחנו רוצים עכשיו לדעת איזה יישובים

דוד ביטן:  אז תעשו בדיקה ותחזרו אלינו

שלום דנינו: תבדקו אם זה בכתום

גל ברנס: בצפון זה לא כתום

גל ברנס:  זה לפי יישובי ספר לפי החוק

דוד ביטן: עכשיו נדבר על 20 ק"מ ומטר עד 40 ק"מ

דובי אמיתי: כתום עד 40 ק"מ

דוד ביטן: מדברים עכשיו על המרחקים

דוד ביטן:  נכון?     

דובי אמיתי: אל תגיד 20

דובי אמיתי:  אין מושג כזה 20

דוד ביטן: אבל אם אתה מכסה את 20, אז זה 20 ומטר

דוד ביטן:  מה זאת אומרת, אין מושג כזה?     

דובי אמיתי: אין 20

דובי אמיתי:  יש כתום

דובי אמיתי:  על-פי ההגדרות כרגע בתזכיר חוק יש איזור כתום

דובי אמיתי:  תקן אותי גם אם אני טועה

גל ברנס: לא בחוק

גל ברנס:  בתקנות

דובי אמיתי: בתקנות

דוד ביטן: ולא כתוב מטראז' שם?     

דובי אמיתי: לא כתוב מטראז'

דוד ביטן: אז מה כתוב שם?     

דובי אמיתי: איזור כתום

גל ברנס: תהיה כתובה רשימת היישובים שהוגדרו בצורה כתומה על-ידי פיקוד העורף

דוד ביטן: ושם זה 40 ק"מ?     

גל ברנס: לא, שם זה 20 ק"מ

שלום דנינו: וזה מכסה את המועצות?     

צביקה כהן: זה מכסה את המועצה של שי

גל ברנס: זה מי שהגדיר בפיקוד העורף - - - נגב מערבי ועוטף עזה

דובי אמיתי: יש בחוק 0–7 ק"מ דרום

דובי אמיתי:  עכשיו עשו ניתוח וצבעו את האיזור הזה בכתום

דוד ביטן: וזה 20 ק"מ או 40 ק"מ?     

דובי אמיתי: זה יכול להיות פה 23 ק"מ, פה 20 ק"מ ופה 25 ק"מ

דוד ביטן: אז מה זה המושג 40 ק"מ?     

דובי אמיתי: הקו הזה מתאים לכל ראשי המועצות האיזוריות בדרום ומקובל עלינו

דובי אמיתי:  אנחנו רואים את המפה הכתומה, מה נכנס ומה לא

דובי אמיתי:  זה תקין, לנו זה טוב, זה מאושר

דובי אמיתי:  מפה החליטו להרחיב ל-40 ק"מ מהגבול

דוד ביטן: איזה צבע זה?     

דובי אמיתי: גם זה הפך להיות אדום

קריאה: אבל זה לא סגור עדיין

דוד ביטן: 20 ק"מ זה אדום, אבל לא 40 ק"מ

דובי אמיתי: גם זה אדום

דובי אמיתי:  שר האוצר החליט להכניס את אשדוד ובאר-שבע - - -     

דוד ביטן: לא מעניין אותי

דוד ביטן:  אני מדבר על חקלאות כרגע

דובי אמיתי: החקלאות זה אדום

דוד ביטן: גל, זה נכון מה שהוא אומר?     

גל ברנס: אני לא יודע להתייחס לזה

דוד ביטן: אני לא מבין

דוד ביטן:  אני חושב שאתה טועה

דובי אמיתי: אני לא טועה

דוד ביטן: לא, לא

דוד ביטן:  ה-40 ק"מ לא מקבלים כמו ק"מ

דוד ביטן:  מה פתאום?     

שלום דנינו: אם אני מבין נכון, דוד, שר האוצר הגדיר שזה יהיה כנראה על בסיס המתווה של צוק איתן, וגל צריך להגיד לנו מה זה

דובי אמיתי: זה אדום

דובי אמיתי:  אל  תגידו לי, זה לא אדום

צביקה כהן: אני מסביר לך שהוא לא הגדיר את זה

דוד ביטן: זה לא אדום

דוד ביטן:  מה פתאום אדום? 20 ק"מ זה אדום

דוד ביטן:  אני לא מקבל את זה שעד 40 ק"מ זה אדום

דוד ביטן:  מה פתאום? זה לא ילך

צביקה כהן: זה מה שהוא אמר

צביקה כהן:  סמוטריץ' אמר שהוא מרחיב את זה ל-40 ק"מ, ואז זה אדום

צביקה כהן:  אני איתך

צביקה כהן:  אבל גל מסביר לך שסמוטריץ' אמר את זה, אבל עוד אין נייר

צביקה כהן:  זה הכול

דובי אמיתי: אז אני אומר לכם שהיום מונחות תקנות בוועדה המקבילה על 40 ק"מ, ושגל יודע את זה

דובי אמיתי:  ולכן גם בחקלאות כתוב: אדום, אז כתוב אדום

דוד ביטן: גל טוען שבחקלאות עד 40 ק"מ זה כמו עד 7 ק"מ

קריאה: לא, רק בדרום

דוד ביטן: לא, בדרום אין שינוי

גל ברנס: כרגע אני עוד לא יודע להתייחס לזה

דוד ביטן: אז קח חצי שעה, ואנחנו נעשה ישיבה אחר-כך אצלי בחדר

דוד ביטן:  אם זה כמו שבעה ק"מ, אז אותם כללים שקבענו עכשיו יהיו שם

דוד ביטן:  אם זה לא, אז אני רוצה לדעת שלא

קריאה: אין מגבלה

דוד ביטן: אני לא יודע, אולי כן תהיה

דוד ביטן:  עד 20 ק"מ אין מגבלה

אלון שוסטר: דוד, לגבי הצפון המצב הוא דומה

אלון שוסטר:  יש הגבלות מן הסתם

אלון שוסטר:  יש יישובים מעבר לתשעה ק"מ

גל ברנס: הגבלות בצפון - - -     

אלון שוסטר: ואז מה? ואז הכול בסדר? אם אין בעיות, אז אין בעיות

גל ברנס: ואז הם דומים ליישובים שמעבר ל-20 ק"מ

אלון שוסטר: אני חושב שמה שמעבר ל-9 ק"מ, אם אין מגבלות אז לא צריך פיצויים

אלון שוסטר:  אם יש מגבלות, ביישוב שנמצא 10 או 11 ק"מ – ויש, קיבלתי פה רשימה של יישובים, במבואות החרמון, גליל עליון

גל ברנס: המגבלות שיש שם היום זה מה שהיה בת"א רוב החודש – אלה מגבלות צהובות, אלה מגבלות מצומצמות מאוד בהיקפן, והן מאפשרות פעילות, כמובן, מעבר ליישובים שפונו

אלון שוסטר: אני אבדוק את זה

קריאה: אבל פינו שם יישובים, גל

קריאה:  זה צריך להיות אותו דבר כמו הכתום

גל ברנס: בצפון רוב היישובים מוגדרים כיישובי ספר לפי התקנות, וזה אוטומטי

גל ברנס:  מעבר לזה, אם יש הגדרות ייחודיות לקו העימות – קו העימות הוגדר רוב החודש כצהוב, בדומה ליתר הארץ, ולא היו לו הגדרות כתומות כמו שהיה לשפלה, לנגב המרכזי ולעוטף עזה

שלום דנינו: כשאתה אומר יישובי ספר, זה עומד בחוק של 9 ק"מ?     

גל ברנס: בקירוב

קריאה: זה לא עומד ב-7 ק"מ

דוד ביטן: בצפון אתם דורשים שינוי מסוים? וזה בהנחה שלא תהיה מלחמה עם החזבאללה

אלון שוסטר: צביקה, תחדד את נושא היישובים בגליל העליון, אם הם נפגעו או לא נפגעו

אלון שוסטר:  מבואות החרמון?     

צביקה כהן: כרגע, יישובי הספר זה עד 9 ק"מ בקירוב

צביקה כהן:  הם כולם זכאים לפיצוי באדום

שלום דנינו: על-פי חוק, בלי טובות

צביקה כהן: בלי טובות, על-פי חוק

דוד ביטן: המדינה נותנת

דוד ביטן:  מה זה בלי טובות?     

שלום דנינו: זה חוק

צביקה כהן: היו פה כמה הערות, גם של ששון, שיכול להיות שיש עוד כמה יישובים - - -     

דוד ביטן: את זה אמרנו שנבדוק תוך חצי שעה עד שעה

דוד ביטן:  וחוץ מזה אין לך הערות

צביקה כהן: אין לי הערה, אבל אני אומר - - -     

דוד ביטן: שוסטר, אתה שומע את משרד החקלאות, אז מה אתה רוצה?     

אלון שוסטר: לא, אני לא שומע שאין בעיה

אלון שוסטר:  אני שומע שיש כמה יישובים שצריך לבדוק - - -     

דוד ביטן: לא, הוא אומר שעד 9 ק"מ, אם יש יישוב שצריך לסובב את זה, אז הם יבדקו את זה תוך חצי שעה עד שעה ואז נחזור לזה

גדי ירקוני: היו"ר, ב-7 ק"מ צריך גם לעגל את זה

גדי ירקוני:  יש לנו שלושה יישובים בלבד שנחשבים קצת מעבר ל-7 ק"מ

גדי ירקוני:  כל השאר נחשבים כבר בתוך ה-7 ק"מ

שלום דנינו: אבל ירקוני, אם הוא הכניס את זה ב-20 ק"מ - - -     

גדי ירקוני: לא ב-20 ק"מ, ב-7 ק"מ

גדי ירקוני:  אני יודע מה אני מדבר, בגלל שאמרו שיש הבדל בין 0–7 ק"מ - - -     

דוד ביטן: אמרנו שאין הבדל

שלום דנינו: אז אמרנו שאין הבדל, ירקוני

דוד ביטן: לא יהיה הבדל

גדי ירקוני: אתם בטוחים שאין הבדל?     

דוד ביטן: זו ההחלטה

שלום דנינו: את זה עכשיו מחליטים

גדי ירקוני: יופי, תודה

גדי ירקוני:  אז אין בעיה

דוד ביטן: תהיה קשוב, ירקוני

גדי ירקוני: היושב-ראש שלי מטעה אותי

דוד ביטן: למה? אמרנו, אין הבדל ולא יהיה הבדל

תמיר עידאן: אפשר מילה?     

דוד ביטן: כן

תמיר עידאן: שני דברים – האחד, שהמפה הזאת עם הכתום והצהוב והוורוד שאמרת לא תשתנה בדרך, כי אנחנו לא יודעים; שזה יהיה כתוב בצורה מפורשת שזאת המפה ואין בה שינויים כאלה ואחרים

תמיר עידאן:      ודבר שני, הייתי רוצה להבין, אחרי שסיכמנו שזה עד 20 ק"מ, האם יש הבדל בין יישוב ספר ללא יישוב ספר?     

דוד ביטן: יש, לגבי פיצוי אחר

תמיר עידאן: לגבי הפיצויים שאנחנו מדברים עכשיו, יש הבדל?     

דוד ביטן: לגבי החקלאות אין הבדל

דוד ביטן:  לגבי בעיות אחרות, למשל, פינוי ודברים מהסוג הזה, את זה אנחנו צריכים לראות איך אנחנו מסיימים

תמיר עידאן: את זה אנחנו מבינים, ומחר אנחנו תבוא אלינו לאוהל מחאה למטה

דוד ביטן: אבל לגבי החקלאות אין שום בעיה

גל ברנס: רק שיהיה ברור שלעמדתנו אי אפשר לשנות את ה-2

גל ברנס: 5 מיליון ואין גם שום הצדקה - - -     

דוד ביטן: זו ההחלטה שלנו, עם כל הכבוד

דוד ביטן:  אני לא חושב שצריכה להיות בעיה עם זה, ואנחנו החלטנו על זה ככה

דוד ביטן:  תתיישרו עם זה

שלום דנינו: גל, אין בזה היגיון כשאתה קורא לזה פיצוי, ויהיה עסק שמפסיד 10 מיליון, ואתה אומר לו, גג 2

שלום דנינו: 5 מיליון, כאילו תפסיד 7

שלום דנינו: 5 מיליון

שלום דנינו:  אין בזה היגיון כלכלי

גל ברנס: כל העסקים, בדומה לכל המבצעים הקודמים, הוגדרה מגבלה של מענק מקסימלי, אחרת, חברות יכולות לקבל גם  מיליארדים אם אתה לא מגביל את זה, וזה נכון לכל עסק שנמצא - - -     

דוד ביטן: תגיד לי, כמה כבר חקלאים יש להם 2

דוד ביטן: 5 מיליון? אתם מדברים לא לעניין

גל ברנס: זה לא עניין תקציבי

גל ברנס:  זה עניין של אין הבחנה שאפשר להבחין בין - - -     

דוד ביטן: כמה יש? כמה?     

קריאה: אבל גל, מה יעשה קיבוץ שעובד בהתאגדות?     

דוד ביטן: רגע

דוד ביטן:  הינה, רשות המסים

דוד ביטן:  תשאל את רשות המסים, כמה יש מעל 2

דוד ביטן: 5 מיליון?     

צביקה כהן: זה בעיקר הקיבוצים, אדוני היו"ר

צביקה כהן:  אני לא רפת פרטית, אבל לפי דעתי, גם רפת פרטית היא מעל מחזור של 2

צביקה כהן: 5 מיליון

צביקה כהן:  אני לא רפתן

דוד ביטן: מעט מאוד

צביקה כהן: אין לי רפתות פרטיות

תמיר עידאן: כן, אבל מה עושה קיבוץ? הוא צריך להיפגע?     

גל ברנס: זה 2

גל ברנס: 5 מיליון שקל בחודש

תמיר עידאן: בוודאי

תמיר עידאן:  קיבוצים גדולים, על מה אתה מדבר? המחזור של קיבוץ עלומים הוא 250 מיליון שקל בשנה רק בחקלאות

תמיר עידאן:  על מה אתה מדבר?     

דוד ביטן: אם לקיבוצים יש מחזור גדול, זה אומר שהם מתעסקים בחקלאות ויפה מאוד - - -     

תמיר עידאן: צריך לחלק את זה לחברים, ואז יצא לך בסדר

דוד ביטן: טוב, עכשיו הגענו ל-40 ק"מ והלאה

דוד ביטן:  מה הבקשה שלכם?     

גל ברנס: רק נגיד פה - - - סיכם עם שר האוצר שזה יהיה כמו כל יתר - - -     

דוד ביטן: אם הוא סיכם, אז סיכם

דובי אמיתי: אני לא סיכמתי איתו

גל ברנס: אם לא, אז לא

דוד ביטן: לא סיכמת? הוא אומר שסיכמת

דובי אמיתי: הוא אומר

דובי אמיתי:  אז מה? כמו שהוא כותב עכשיו סמסים על זה שדוד ביטן עושה מחטפים

דוד ביטן: מי כותב?     

דובי אמיתי: הוא כותב למי שהוא כותב

דוד ביטן: זה לא מחטף

דוד ביטן:  אני עושה את זה בגלוי

דוד ביטן:  אתה יודע מה זה מחטף, זה כשאתה עושה את זה בשקט

דוד ביטן:  זה לא מחטף

דובי אמיתי: אני מקבל טלפונים עכשיו מהלשכה של שר האוצר

דוד ביטן: הלאה, הלאה

דובי אמיתי: גל, אנחנו מכירים את העבודה

גל ברנס: בסדר

גל ברנס:  לא נשלחה כזאת הודעה, ולא להכפיש סתם

דוד ביטן: רגע, רגע

דוד ביטן:  קודם כול, אני חייב להגן עליו

דובי אמיתי: תגן עליו

דוד ביטן: זכותו להתנגד להחלטה, ולהגיד שהיא לא מקובלת עליו, אבל בינתיים מי שמחליט זה אנחנו

דובי אמיתי: אנחנו, משרד החקלאות ואני, קיימנו שיחה עם מנהל קרן מס רכוש, אמיר דהן

דוד ביטן: אתה מדבר על 40 ק"מ ומעלה, כן?     

דובי אמיתי: כן, מ-40 ק"מ בדרום ועד 9 ק"מ בצפון

דובי אמיתי:  ניהלנו איתו שיח

דוד ביטן: מ-9 ק"מ והלאה בצפון?     

דובי אמיתי: לא

קריאה: בין 9 ק"מ ל-40 ק"מ

דובי אמיתי: מרכז הארץ, בקיצור

קריאה: מה שנקרא "ירוק"

דוד ביטן: אני לא מבין

דוד ביטן:  בדרום אנחנו מדברים מ-40 ק"מ והלאה, ובצפון מ-9 ק"מ והלאה

דוד ביטן:  נכון?     

קריאה: זה מתחבר

דוד ביטן: לא מ-9 ק"מ עד 40 ק"מ, מ-9 ק"מ והלאה

דוד ביטן:  אתה אמרת משהו אחר

דוד ביטן:  אמרת מ-9 ק"מ עד 40 ק"מ

דוד ביטן:  לא

דוד ביטן:  מ-9 ק"מ והלאה

שלום דנינו: נכון

שלום דנינו:  דוד מדייק

קריאה: כל שאר הארץ

דובי אמיתי: אוקיי, כל שאר הארץ

דובי אמיתי:  ביקשנו לקיים שיח עם מס רכוש

דובי אמיתי:  למה ביקשנו?     

דוד ביטן: לא, קודם כול, אני רוצה שתשכנע אותי למה מ-40 והלאה הם צריכים לקבל פיצויים יותר מאחרים

דוד ביטן:  נתחיל מזה

דוד ביטן:  למה?     

שלום דנינו: תתחיל מהדרום

שלום דנינו:  זה ממילא אותו מרחב

דובי אמיתי: יותר מאחרים?     

דוד ביטן: יותר מעסקים אחרים

דוד ביטן:  למה? בגלל שהם חקלאים?     

דובי אמיתי: תנו לי להסביר, בבקשה

דוד ביטן: תשכנע אותנו בזה קודם

דוד ביטן:  אחר-כך נדבר על משהו אחר

דובי אמיתי: אני אשכנע אותך

דוד ביטן: חכה רגע

דוד ביטן:  בגלל שיש לך אינטרס לשמוע את - - -     

קריאה: לא, לא

קריאה:  תן לו - - -     

דוד ביטן: אחר-כך הוא יגיד מה הוא סיכם

דוד ביטן:  למה מגיע להם יותר מאחרים? למה לחקלאים מ-40 ק"מ או מ-9 ק"מ ומעלה מגיע יותר מאשר עסקים במדינה?     

קריאה: נטשו אותם העובדים הזרים

קריאה:  סוגרים את המשקים וסוגרים את המים

קריאה:  אין כוח-אדם

דוד ביטן: למה אתה עונה? משרד החקלאות לא יודע לענות? רק אתה יודע?     

צביקה כהן: אני יודע לענות טוב מאוד

צביקה כהן:  אני עושה את זה כבר 15 שנה, את התשובות האלה

דוד ביטן: לא לכולם יש עובדים זרים

צביקה כהן: רגע, בוא נעשה סדר

צביקה כהן:  כל השנים נתנו מסלולים מיוחדים לחקלאות כי הבינו, מס רכוש הבין ועכשיו אני אסביר עוד פעם

צביקה כהן:  בוא נבין מה הם נותנים לעסקים האחרים, וככה נסביר

צביקה כהן:  לעסקים האחרים הם נותנים פיצוי כלשהו על ההוצאות הקבועות שלהם

צביקה כהן:  הוצאות קבועות זה ארנונה, חשמל, שכירות וכל מיני דברים כאלה

שלום דנינו: על ארנונה לא, כי אין שם מע"מ

צביקה כהן: רגע

צביקה כהן:  זו הכוונה שלהם

צביקה כהן:  אם לא תפריעו לי, אני אסביר טוב

צביקה כהן:      הם נותנים על ההוצאות הקבועות, כי לטענתם, ואולי בצדק, חנות הנעליים סגרה את הכול, ובמה היא נפגעה? בהוצאות הקבועות שהיא לא יכולה לקבל פיצוי עליהן

צביקה כהן:  עכשיו בואו נראה מה קורה עם החקלאים

צביקה כהן:  כל ההוצאות הקבועות של החקלאים זה אפס

צביקה כהן:  מה יש לו? 800 שקל על נחלה ל-80 דונם? 10 שקלים לחודש? ההוצאות הקבועות של החקלאות נמוכות מאוד, זניחות

צביקה כהן:  אין להם ארנונה גדולה ואין להם שכירות

צביקה כהן:  מה שיש להם זה הוצאות שוטפות

צביקה כהן:      כל ההוצאות השוטפות הן באדמה

צביקה כהן:  כבר השקיעו את הדשן, את המים, את הכול

צביקה כהן:  את זה מס רכוש הבין

צביקה כהן:  מה שביקשנו זה לא מסלול מיוחד

צביקה כהן:  זה באותו רעיון, לתת פיצוי נכון לחקלאים עבור ההוצאות השוטפות שלהם

דוד ביטן: במקום ההוצאות הקבועות?     

צביקה כהן: בדיוק

צביקה כהן:  כן

צביקה כהן:  זה הכול

צביקה כהן:  החקלאי שלא קטף הדרים, כבר השקיע את רוב הדשן, את רוב המים, את רוב העבודה

צביקה כהן:  לכן אנחנו מבקשים לתקן, לא משהו חדש, לא מבקשים לשבור את המודל - - -     

דוד ביטן: זה המודל שהיה בצוק איתן?     

שלום דנינו: צביקה, אמרת שהיה מסלול

שלום דנינו:  איזה מסלול היה? אתה יכול להגיד?     

צביקה כהן: אני מסביר שכל הזמן, כל סבב, כשאני עובד עם מס רכוש, כולם הבינו – לייצר מסלולים אחרים ומותאמים לחקלאות

צביקה כהן:  עכשיו זה אירוע הרבה יותר גדול

צביקה כהן:  בכל הסבבים כמעט ולא היה מ-40 ומעלה

צביקה כהן:  היום המדינה עשתה מסלול מאוד-מאוד רך, מאוד בלי כסף, לא שווה הרבה

גל ברנס: בלי כסף? 18 מיליארד שקל זה בחינם? רק שאני אבין

צביקה כהן: לתת לעסקים את ההוצאות הקבועות זה מודל – התכוונתי שהוא לא מודל שהוא לא אדום, הוא לא נותן תפוקות - - -     

דוד ביטן: כמה אתה נותן לעסקים רגילים הוצאות קבועות במודל הקיים?     

צביקה כהן: כי זה מה שצריך, זה מה שהם הפסידו

צביקה כהן:  החקלאים הפסידו

צביקה כהן:  מה הפסיד בעל חנות? את החשמל - - -     

דוד ביטן: הבנתי את זה

דוד ביטן:  עכשיו אני שואל את האוצר

דוד ביטן:  במתווה הקיים שהצעתם בוועדת הכספים, בחוק החדש, כמה אתה נותן עכשיו לעסק מההוצאות הקבועות?     

גל ברנס: אני לא נותן מההוצאות הקבועות, וזה חידוד חשוב

גל ברנס:  אני נותן מסך ההוצאות

גל ברנס:  למשל, אם לחקלאי יש הוצאות קבועות נמוכות מאוד, אני לא בודק מה ההוצאות הקבועות שלו

גל ברנס:  אני נותן לו 22%

גל ברנס:  אם יש לו פער בין הוצאות קבועות למשתנות שמגיע ל-22%, הוא יקבל גם את זה, אני לא מוריד לו את זה

צביקה כהן: לא

צביקה כהן:  תענה על האדמה, תענה על מה שחקלאי הגיע

גל ברנס: על הדבר הזה, הוא יכול לבוא לרשות המסים ולשכנע שזה לא 22%, זה עד 33%, והוא יכול אפילו לקבל גם את זה, הרבה-הרבה-הרבה יותר מעבר לאותם אחוזים בודדים של הוצאות קבועות שצביקה אמר

דוד ביטן: זה מה שהצעתם לחקלאים?     

גל ברנס: את זה הצענו לכולם

דוד ביטן: אבל החקלאים מה?     

גל ברנס: באו הרבה ענפים לוועדת הכספים, וכל ענף הסביר למה הוא ייחודי

גל ברנס:  כשעושים מתווה לכל הארץ, אי אפשר להתחיל לייחד כל ענף וענף

גל ברנס:  צריך לעשות משהו נורמטיבי שמתאים לכולם

דוד ביטן: דובי, דבר עכשיו

דוד ביטן:  אם סיכמת משהו עם שר האוצר, אנחנו רוצים לדעת

קריאה: רק הערה קטנה, אדוני היו"ר

קריאה:  אני לא חושב שיש הבדל בין חקלאי לחקלאי

קריאה:  תן לי תשובה לשאלה – אם חקלאי גר בגלעד או במרכז, ולשניהם הלכו הפועלים, מה ההבדל ביניהם? יש הבדל?     

דוד ביטן: ברור לי שהחקלאים רוצים להיות "אדום" בכל הארץ

דוד ביטן:  הבנתי את זה כבר

דוד ביטן:  זה לא מה שיקרה

קריאה: זה ההיגיון גם

דוד ביטן: אתם לא תקבלו בוועדה את מה שאתם מבקשים

דוד ביטן:  עזוב, חבל על הזמן

קריאה: אז תפצו את החקלאים במרכז - - -     

דוד ביטן: בסדר

דוד ביטן:  אין בעיה

דוד ביטן:  הוא חקלאי, לא מייצג

דוד ביטן:  מייצג את עצמו

דובי אמיתי: חברים, ברשותכם, אם אפשר קצת קשב

דוד ביטן: קצר אבל

דובי אמיתי: קצר?     

דוד ביטן: כן, אני מבקש ממך לדעת

דוד ביטן:  אתה סיכמת עם שר האוצר? ישבת איתו למשא-ומתן? אני רוצה לדעת אם סוכמו דברים

דוד ביטן:  אם לא, תגיד, אני לא סיכמתי, זה פתוח עדיין

דוד ביטן:  אבל דבר

דובי אמיתי: אז אני רוצה לדבר

דובי אמיתי:  את המסלול למגזר העסקי עבדך הנאמן עשה יחד עם גל, יחד עם כפיר, יחד עם שר האוצר

דובי אמיתי:  ישבנו ימים והגענו למתווה לכלל  העסקים בישראל, ובמקביל אלינו כרגע מדייקים אותו

דובי אמיתי:      לגבי החקלאות – אמרנו, איפה שיש "אדום" זה אומר שכולם מקבלים אדום

דובי אמיתי:  נשאר לנו את מרכז הארץ

דוד ביטן: מ-40 ק"מ והלאה

דובי אמיתי: נכון

דובי אמיתי:  הלכנו להיפגש, משרד החקלאות ואני, מספר פגישות עם האנשים המקצועיים במס רכוש

דובי אמיתי:  ישבנו יום, יומיים, שלושה ימים, והגענו להבנות על מרכז הארץ

דובי אמיתי:  לקחת את המתווה של כלל העסקים ולהתאים אותם לחקלאים, לעשות העתק-הדבק, לא נכון גם על דעת מס רכוש

דוד ביטן: אבל הוא אומר לך שלא

דובי אמיתי: הוא יכול להגיד, אבל אני מדבר עם מס רכוש, לא איתו

דוד ביטן: הוא אמר לך שזה לא מה שהאוצר מציע

דובי אמיתי: אבל אני מבקש שתביא לפה את מנהל מס רכוש, והוא יאשר את כל מה שאני אומר

דובי אמיתי:  פה לידו הוא יאשר את זה

דובי אמיתי:  קוראים לו אמיר דהן, תביא אותו, והוא בעצמו יגיד את דעתו המקצועית

דובי אמיתי:  אי אפשר לקחת את חודש אוקטובר ומה שיש לנו במגזר העסקי ולהשוות לחקלאות

דובי אמיתי:  אי אפשר

דובי אמיתי:      לכן בנינו מודל על אותו בסיס, על אותה פלטפורמה – במקום חודש, אוקטובר מול אוקטובר או נובמבר מול נובמבר, אמרנו שניקח ממוצע של ארבע חודשים כי זה מאפיין את החקלאות

אורן לביא: כי זה עונתי

דובי אמיתי: נכון

דובי אמיתי:      דבר שני, הגענו להסכמה עם מנהל מס רכוש, כשההוצאה הקבועה שאני עבדתי עליה ארבעה ימים מול שר האוצר, עם אנשי המקצוע, וקבענו 22% במגזר העסקי, ומי שיוכיח שיש לו יותר מקבל פי 1

דובי אמיתי: 5 – זה 33%

דובי אמיתי:  במקרה הזה, במס רכוש הסכימו איתנו שההוצאות שלנו הן הוצאות משתנות, עונתיות, והוויכוח נשאר בין 55% ל-50%

דובי אמיתי:  זה לא נסגר

דובי אמיתי:  הגיעו אתמול, והפכו לנו את זה

דובי אמיתי:      אני מבקש מכבוד היו"ר להביא לפה את מנהל מס רכוש ואת אנשי המקצוע שישבו איתנו וסגרו את הדברים, ונשאר לנו 5%, בין 50% ל-55%

דובי אמיתי:  ותבדקו אותי

דובי אמיתי:  אי אפשר לא לעמוד בהסכמים, כי מה שהם עשו אתמול זה דבר חמור

דובי אמיתי:  ומפה אני אצא לוועדת הכספים, ואני אומר לך, אני אהפוך להם את הכול שם, את הכול אני אהפוך להם שם

דובי אמיתי:  עומדים שם אנשים כרגע, ורק מחכים לפקודה

דובי אמיתי:  זה לא הוגן

שלום דנינו: עידית, אפשר להזמין את מאיר דהן דחוף לפה?     

עידית חנוכה: הזמנה נשלחה ללשכתו - - -     

שלום דנינו: לא, לדבר טלפונית עכשיו

עידית חנוכה: נציגים נרשמו, והם לא נוכחים כאן

אורן לביא: הוא נמצא כרגע בכנסת?     

קריאה: הוא בוועדת הכספים

דובי אמיתי: למען הגילוי הנאות, במשרד של שר האוצר אמרנו שעסקים במרכז הארץ יקבלו מתווה אחר, שדומה למגזר העסקי

דובי אמיתי:  אבל כשנכנסנו, אני לא יכול לבוא לחקלאי שמגדל ברמת-השרון, שעכשיו עומד לקטוף תפוזים ושם את כל הכסף בקרקע, ולהגיד לו: אני אקח לך רק את אוקטובר

דובי אמיתי:  באוקטובר יש לו רק הכנסות

דוד ביטן: טוב, לאט-לאט

דוד ביטן:  לא צריך להתלהם

דובי אמיתי: לא להתלהם, אבל יש גבול - - -     

דוד ביטן: יש גבול גם לכמות הפיצוי שאפשר לתת

דוד ביטן:  אני רוצה להבין דבר אחד

דוד ביטן:  גל, אם בעניין הזה יש מחלוקת, אז נעשה אצלי ישיבה בעוד רבע שעה עם הח"כים ועם החקלאות

דוד ביטן:      מישהו רוצה להגיד משהו על הדברים האלו?     

אלון שוסטר: אני כמובן מברך על ההתערבות שלך, וצריך להגיע להבנות

אלון שוסטר:  בצד המקצועי ברור שהסיכום עם מס רכוש הוא הנכון

אלון שוסטר:  יש לי שתי הערות

אלון שוסטר:  האחת, בדקתי את הסוגיה של היישובים מעבר ל-9 ק"מ – "צהוב" או לא "צהוב", ברור שבאיילת השחר או בכפר הנשיא יש הרבה יותר קשיים אופרטיביים מאשר בגבעת-חיים או בנען

אלון שוסטר:  יש פחות עובדים שנשארים שם, ויש קושי עצום בספקים - - -     דוד, אני בעניין מעבר ל-9 ק"מ

אלון שוסטר:  במועצות האיזוריות שאני מכיר ושדיברתי איתן כרגע, יש יישובים שבהם ספקים לא מגיעים

אלון שוסטר:  כפי שאני לא מקבל עיתונים ודואר - - -     

דוד ביטן: עיתונים ודואר זה לא נורא

אלון שוסטר: עם זה אפשר להסתדר לקבל במקום אחר

אלון שוסטר:  אי אפשר במקום אחר לגדל אגסים או גידולי שדה

אלון שוסטר:  ולכן ברור שהצבע ה"צהוב" הוא לא העניין, אלא המציאות בשטח

אלון שוסטר:  המציאות בשטח באותם יישובים ובאותם קיבוצים ובאותם מושבים, בוודאי במבואות החרמון, בגליל העליון, וייתכן גם שבמקומות אחרים, יש פגיעה הרבה יותר משמעותית להגיד, "צהוב", כאילו זה אומר, אתה צריך להתמגן

אורי אור: גם ברמת-הגולן, חה"כ שוסטר

אלון שוסטר: מאוד יכול להיות

אלון שוסטר:  במקום שבו המציאות הביטחונית פוגעת ביכולת לעבוד, לייצר מזון ולקבל את ההכנסה, שם אנחנו צריכים להיות

אלון שוסטר:  זה המקום

אלון שוסטר:      הערה שנייה, וזה אולי למשרד החקלאות – לגלות את מרב הגמישות בשירותים הווטרינריים, בנושא אכלוס לולים

אלון שוסטר:  אני לא רוצה להיכנס לפרטים, אבל יש חבר'ה שהגישו בקשות, והוועדות לא עובדות בגלל כל מיני עניינים

אלון שוסטר:  אני מבקש לגלות גמישות בעיקר - - -     

דוד ביטן: אבל שוסטר, אני לא מבין

דוד ביטן:  יש לך בקשה מעבר ל-9 ק"מ? תגיד אותה לא באופן כללי

אלון שוסטר: אמרתי, באותם יישובים - - -     

דוד ביטן: איזה יישובים? יש יישובים שלדעתך צריכים להיכנס ל-9 ק"מ?     

אלון שוסטר: כן, כן

אלון שוסטר:  כפי שאנחנו עושים בדרום

דוד ביטן: בכמה מדובר?     

אלון שוסטר: אני לא זוכר

דוד ביטן: אז תעשה עבודה ותגיד לנו

דוד ביטן:  אי אפשר לדבר באופן כללי

דוד ביטן:  זה לא עוזר לאף אחד

דוד ביטן:  מישהו רוצה לדבר על מ-40 והלאה, על כל הארץ? על זה תדברו, על השאר לא צריך לדבר

צבי אלון: אני רוצה להסביר ולהוסיף על מה שאמרו דובי וצביקה

דוד ביטן: מה התפקיד שלך?     

צבי אלון: אני יועץ במועצת הצמחים

צבי אלון:  קחו דוגמה של פרדסנים, וכל השרון מלא בפרדסים – כמו שצביקה ודובי אמרו, הם את כל ההוצאות גמרו

צבי אלון:  עכשיו הם עומדים בפני הקטיף

צבי אלון:  אם הם יקטפו, אין בעיה, המחזור יהיה כמו בשנה שעברה

צבי אלון:  אם הם לא יקטפו, חסר להם בדיוק את כל ההוצאות שהם כבר הוציאו

צבי אלון:      אז כשאתה אומר, למה להבדיל בין חקלאים ללא חקלאים, אני אומר לך, אל תעדיף

צבי אלון:  כמו שאתה מכסה את ההוצאות הקבועות של הספר ושל המסעדה, ואלו ההוצאות היחידות שלהם, ככה תכסה את כל ההוצאות של מגדלי הפלפל בערבה

צבי אלון:  קחו לדוגמה את הערבה

צבי אלון:  זה כבר לא נתניה

צבי אלון:  אם יהיו להם עובדים, הם לא יתבעו כלום

צבי אלון:  אם לא יהיו להם עובדים, את כל ההוצאות הם עשו כבר, ובמקום לקטוף את הפלפל הם צריכים את הפיצויים של מס רכוש

צבי אלון:  זה הכול

דוד ביטן: הרכבי, בבקשה

מטי צרפתי הרכבי: קודם כול, ברור שחקלאות זה משהו עונתי, והוצאות הייצור הן תקופה והן לא חודש, בשונה ממפעלים ופסי ייצור

מטי צרפתי הרכבי:  זה נאמר כאן על-ידי כולם וצריך לתת את הדעת על זה

מטי צרפתי הרכבי:      דבר נוסף, לגבי מיגוניות

מטי צרפתי הרכבי:  חקלאים רוכשים מיגוניות בגלל המצב

מטי צרפתי הרכבי:  רק להגיד שזו הוצאה משתנה

דוד ביטן: עזבו רגע את המיגוניות

דוד ביטן:  על מיגוניות בנפרד

מטי צרפתי הרכבי: אוקיי

מטי צרפתי הרכבי:  אני מסכימה עם מה שאמר דובי אמיתי

דוד ביטן: אתה אומר שבכל הארץ הבעיה היא נושא הקטיף

דניאל אברהם: לא, הבעיה היא של חוסר עובדים

דוד ביטן: הבנתי

דוד ביטן:  מה, אני לא מבין עברית? קטיף נעשה על-ידי עובדים

דניאל יצחק לוי: כבוד היו"ר, אני אשמח לדבר

דניאל יצחק לוי:  אני דניאל קלוסקי מכפר מונש, אני פרדסן, בחור צעיר, ויש לנו 600 דונם פרדס, זה כמעט כמו קיבוץ

דניאל יצחק לוי:  אני מזכיר ארגון מגדלי ההדרים

דניאל יצחק לוי:      קודם כול, חשוב לי להגיד כל הכבוד על כל מה שקורה פה, ואני מוריד את הכובע בפני כולם

דניאל יצחק לוי:  היום אנחנו חווים דבר כזה – את כל ההוצאות שעשינו עשינו: השקינו, דישנו, ריססנו, טיפלנו, הכול מוכן על העצים לקטיף

דניאל יצחק לוי:  היום, ענף ההדרים עובד ב-25% תפוקה כי אין לנו עובדים

דניאל יצחק לוי:  הענף הזה לא נתמך על-ידי תאילנדים

דוד ביטן: מי קוטף אצלך בדרך-כלל?     

דניאל יצחק לוי: פלסטינים

דניאל יצחק לוי:  בשיא העונה, רק אצלי במשק יש 35 פלסטינים כל יום

דניאל יצחק לוי:  יש לנו רק תשעה תאילנדים שהתפקיד שלהם הוא תפקיד לוגיסטי, הם אמורים להעביר טרקטורים מצד לצד והעמסות

דניאל יצחק לוי:  הם לא יודעים לקטוף, ומה שהם קוטפים הם קוטפים לאט

דניאל יצחק לוי:       המתנדבים, שהם חבר'ה מדהימים, כל יום יש אצלי 50 חבר'ה שבאים לעבוד בהתנדבות, ולחלקם אני גם אשלם, ובכיף לסטודנטים ולמי שצריך, אבל ההספקים נמוכים-נמוכים-נמוכים

דניאל יצחק לוי:  אנחנו לא מגיעים למצב של החזר הוצאות

דניאל יצחק לוי:  אנחנו בבעיה ואנחנו מפחדים ממה שהולך להגיע

דניאל יצחק לוי:  אנחנו נפשוט רגל, נמכור משקים, לא יהיה לנו כסף לפתוח את המים בשנה הבאה

דוד ביטן: אז מה אתה דורש? בוא נשמע

דוד ביטן:  מה, לדעתך, הפיצוי הנכון במקרה שלך?     

דניאל יצחק לוי: חשוב להדגיש משהו חשוב מאוד, ואני רואה את זה בכל חקלאות ישראל

דניאל יצחק לוי:  אנחנו בשאיפה לא להתפרנס מהמדינה

דניאל יצחק לוי:  אנחנו מנסים לקטוף הכי הרבה שאנחנו יכולים בכל האמצעים

דניאל יצחק לוי:  אני רואה בעוטף, לכל החבר'ה שבאים לקטוף שם, ואני רואה אצלנו במרכז – אנחנו רוצים להתפרנס ממכירת התוצרת שלנו

שלום דנינו: אני שואל אותך שאלה ישירה: אם יכסו לך את הנזקים, עזוב רגע את הרווחים, זה יספק אותך כך שתוכל לחיות עם זה?     

דניאל יצחק לוי: אני אוכל לחיות עם זה, בוודאי

דניאל יצחק לוי:  אנחנו מרוויחים בדרך-כלל בין 5% ל-10%, זה הרווח שלנו על הכול

דניאל יצחק לוי:  אל תיתן לי את זה, אני לא מבקש את זה

דניאל יצחק לוי:  אני רוצה החזר הוצאות

דניאל יצחק לוי:  שתהיה לי הבטחה כזאת

דניאל יצחק לוי:  אני עובד כמו משוגע

דוד ביטן: אתה אומר ש-90% זה הוצאות?     

דניאל יצחק לוי: אחרת, אני פושט רגל

ששון גואטה: סליחה

ששון גואטה:  דוד, אני חייב להגיד משהו

ששון גואטה:  בוא נשתמש בכוחות - - -     

מטי צרפתי הרכבי: ששי, זה גם מחזיר אותנו לזה שתשומות הייצור בחקלאות יקרות: כוח-אדם, מים ואדמה

ששון גואטה: ברור

ששון גואטה:  יש פה עניין שלא מבינים ואני מסביר להם

ששון גואטה:  אנחנו בתור חקלאים לא מעניין אותי הכסף

ששון גואטה:  כשאני רואה את הפרי על העץ, כואב לי הלב שאני עבדתי עליו

קריאה: בדיוק

ששון גואטה: תן לי את הפיתרון של העובדים

ששון גואטה:  אל תיתן לי כסף

ששון גואטה:  אני לא רוצה את הכסף

ששון גואטה:  תן לי לקטוף

ששון גואטה:  אתה יודע איזה כאב לב

ששון גואטה:  שנה אתה מגדל, מטפל, דואג שלא יהיו נזקים - - -     

דוד ביטן: בסדר, אבל אין פיצוי על כאב וסבל

מטי צרפתי הרכבי: לא

מטי צרפתי הרכבי:  אבל החזר הוצאות, דוד

מטי צרפתי הרכבי:  זה בדיוק ההבדל - - -     

שלום דנינו: ששון, אני חושב שצריך לזקק, אנחנו צריכים לגמור את החוק הזה ואנחנו צריכים להיות עכשיו יעילים ומדויקים

דניאל יצחק לוי: זה בדיוק מה שאנחנו צריכים – החזר הוצאות, הבטחה של החזר הוצאות

ששון גואטה: החזר הוצאות

ששון גואטה:  נקודה

דניאל יצחק לוי: בדיוק

ששון גואטה: והפסד רווחים?     

דניאל יצחק לוי: לא מעניין אותי רווח

דניאל יצחק לוי:  רוצה הפסד הוצאות

דוד ביטן: שלום, מה העלות התקציבית של זה? נגיד שהולכים לפיצוי יותר עמוק לחקלאים בכל הארץ

דוד ביטן:  מה העלות התקציבית?     

קריאה: השאלה באיזה מסלול

צביקה כהן: דוד, אני אנסה לעזור לך

צביקה כהן:  הם טוענים שהשינוי שלנו, שההוצאות יהיו אחרות ואמיתיות, זה המון כסף ויש 18 מיליארד שקל שהולכים לעסקים

צביקה כהן:  קחו בחשבון שהחקלאות במדינה הזאת היא 1

צביקה כהן: 5% מהתל"ג

צביקה כהן:  זה הכול

צביקה כהן:  אז ל-1

צביקה כהן: 5% נתת יותר ממה שמגיע לו

צביקה כהן:  זה מה שיעשה לך את ההבדל?     

דוד ביטן: יש לך את העלות התקציבית של זה?     

צביקה כהן: אז אני מסביר לך שלא צריך אותה

צביקה כהן:  היא בטל בשישים בהשוואה לכל העסקים

צביקה כהן:  גל ברנס טוען שכל העסקים יקבלו 18 מיליארד שקל

צביקה כהן:  אני לא מבין מאיפה המספר הזה

צביקה כהן:  ומזה לחקלאות כלום ושום דבר

דוד ביטן: הם עשו חישוב, כנראה

צביקה כהן: הם לא עשו

דוד ביטן: יש להם נתונים וניסיון מהקורונה

דוד ביטן:  אל תשכח את זה

מטי צרפתי הרכבי: אבל בקורונה החקלאות לא נפגעה

צביקה כהן: החקלאות היא בטלה בשישים

שלום דנינו: גל, לכם יש מודל שמתייחס לעניין כיסוי הוצאות?     

אורן לביא: אדוני היו"ר, בתקופת הקורונה לא הייתה בעיה של כוח-אדם

אורן לביא:  היום חסרים בין 30,000 ל-40,000 עובדים זרים

אורן לביא:  20,000 פלסטינים לא נכנסים, עוד 8,000 מעזה לא נכנסים, ועוד קרוב ל-10,000 תאילנדים עזבו אותנו

אורן לביא:  אנחנו מדברים על כ-30,000 עד 40,000 שלא מגיעים לעבודה

דוד ביטן: אבל לא כל העסקים במושבים או בקיבוצים נמצאים היום בשלב הקטיף

דוד ביטן:  איפה שזה שלב הקטיף, הבנתי, הוא הוציא את כל ההוצאות, נשאר לו רק לקטוף, אין לו מי שיקטוף והוא הפסיד את הפרי

דוד ביטן:  אבל לא כולם בשלב הזה

דוד ביטן:  מי שלא בשלב הזה זה סיפור אחר לגמרי מאשר זה שרק קוטף

דובי אמיתי: זה לא סיפור אחר, מכיוון שגם מנהל מס רכוש הבין

דובי אמיתי:  בנינו פה מסלול נורמטיבי - - -     

דוד ביטן: אבל אתה מדבר על פיצוי הרבה יותר נמוך מאשר הפרדסן דיבר, כי נשאר לו רק לקטוף, הוא אומר

דובי אמיתי: לכן, בנוסחה שהצענו – אני מסביר שוב

דובי אמיתי:  מה שנסגר עם מס רכוש - - -     

דוד ביטן: תעזוב עכשיו את מס רכוש

דוד ביטן:  תסביר לנו עניינית, מה נסגר ומה לא נסגר

דובי אמיתי: פה אני חייב לומר שאני מקבל את העמדה של מס רכוש, אתה לא יכול להגיע לפיצוי חקלאי-חקלאי או מין ומין

דניאל אברהם: למה? יש שמאות, מה הבעיה? עם כל הכבוד, יש שמאות

שלום דנינו: הוא מעלה נקודה חכמה, העיקרון הוא שמאות

דוד ביטן: אבל בוא ניתן לו, רגע

דוד ביטן:  אנחנו עד 15:00 פה בנושא שלכם, אז תירגעו

דובי אמיתי: אני בעד שמאות בכל הארץ

ינון אזולאי: דוד, אני חייב לרדת לרגע לוועדת הכספים ואני רק רוצה להבהיר משהו קטן

ינון אזולאי:  הייתה הבנה והסכמה בנוכחותי – אמיר תיכף ייכנס ותשאלו אותו

ינון אזולאי:  זה שהם חוזרים בהם, זה משהו אחר

דוד ביטן: הם לא חזרו ולא כלום

דוד ביטן:  איזו הסכמה?     

ינון אזולאי: צביקה היה איתי, והייתה הסכמה שמעל 40 ק"מ יהיה ממוצע במחזור של ארבעה חודשים, ובהוצאות יסתכלו בין 50% ל-55% כפול 1

ינון אזולאי: 5

ינון אזולאי:  זה מה שהיה עם אמיר דהן, כשיצאנו החוצה זו ההסכמה שהייתה בינינו

ינון אזולאי:  זה שאחר-כך האוצר ואגף תקציבים אומר שאין להם כסף לזה או שהם לא יכולים, זה עוד עניין

ינון אזולאי:  אבל הייתה הסכמה

גל ברנס: זה לא עניין של כסף או לא יכולים

גל ברנס:  יש המון - - -     

דוד ביטן: בואו נעצור את הישיבה ונלך אליי לחדר

דוד ביטן:  ח"כים יכולים לבוא, מס רכוש, משרד החקלאות ומשרד האוצר

דובי אמיתי: גם אני יכול?     

דוד ביטן: גם אתה יכול, כי אני יודע שאתה מתקמבן על הכול

דוד ביטן:  רבע שעה עד 20 דקות וחוזרים

דוד ביטן: אחרי שאני אסכם את זה, נשארו לנו המיגוניות והנושא של עובדים זרים שגם אליהם נתייחס עכשיו במסגרת המתווה

גדי ירקוני: היו"ר, יש עוד נושא כללי שחייבים להעלות בין לבין

דוד ביטן: תיכף

דוד ביטן:  משרד החקלאות ומשרד האוצר ישבו על הביות הנוספות שקשורות לחקלאות, כמו למשל, הצורך להעביר שטחים לעיבוד במקום אחר, ויש כל מיני הוצאות לעניין הזה

דוד ביטן:  גל, ישבתם על זה?     

גל ברנס: ישבנו על הרבה צרכים של המשרד

גל ברנס:  בחלק הגענו להסכמות ובחלק לא הגענו להסכמות

גל ברנס:  אנחנו עובדים בצורה יומיומית

דוד ביטן: אבל פה זה לא משא-ומתן של שנתיים

דוד ביטן:  צריך לגמור את הכול מהר

גל ברנס: אנחנו בשיח ברמה יומיומית

דוד ביטן: כי זה גם יעזור לכם לפיצוי, בסופו של דבר

גדי ירקוני: עם מי ישבתם?     

גל ברנס: עם משרד החקלאות, עם שר החקלאות ומנכ"ל המשרד

דוד ביטן: תיכף ניכנס גם לזה

דוד ביטן:  אני חוזר על כל הסיכום

דוד ביטן:  אני מבקש תיקון של העניין הזה במסגרת החוק, ותחשבו עם היועצת המשפטית והתקנות

איתי עצמון: הייעוץ המשפטי של ועדת הכספים אמור לטפל בתקנות

דוד ביטן: כן

דוד ביטן:  אז כמו שדיברנו, ואם יש הבדלים בק"מ, תתייחסו לזה אחר-כך

דוד ביטן:  בצפון – עד 9 ק"מ, כמו שזה היום

אלון שוסטר: עם ההסתייגות של היישובים הנוספים

דוד ביטן: לא הבאת לי איזה יישובים

דוד ביטן:  תביא את היישובים, נתייחס לזה

אלון שוסטר: עושים עבודה כרגע

דוד ביטן: יהיו תיקונים מסוימים, אם יישוב מסוים במועצה איזורית צריך להיכנס פנימה

דוד ביטן:  תביאו לנו את זה עד שנסגור את הנושא

דוד ביטן:      בדרום – עד 40 ק"מ זה יהיה אדום

דוד ביטן:  אין הבדל, מבחינתי, בין 1 ק"מ ל-40 ק"מ

דוד ביטן:  מ-40 ק"מ והלאה בדרום ומ-9 ק"מ והלאה בצפון, הפיצוי יהיה לפי ממוצע של ארבעה חודשים, לפי 47% מסך - - -     

איתי עצמון: ממוצע של מה?     

דוד ביטן: הם יגידו לך איזה ארבעה חודשים

דובי אמיתי: לא, קבענו

דובי אמיתי:  ספטמבר, אוקטובר, נובמבר, דצמבר

דוד ביטן: אוקיי, אז ספטמבר, אוקטובר, נובמבר, דצמבר

דוד ביטן:  ו-47% מכלל מה?     

קריאה: מהתשומות השוטפות

דוד ביטן: מהתשומות?     

גל ברנס: אין כאלה דיווחים

גל ברנס:  מה זה אוקטובר, נובמבר, דצמבר, ינואר? הדיווחים הם דו-חודשיים

צביקה כהן: אז אפשר לדווח, אפשר לחתוך את זה

גל ברנס: אה, אפשר להמציא חודשים עכשיו גם? טוב

צביקה כהן: תפסיק לזלזל כל הזמן

דוד ביטן: אמרנו ארבעה חודשים

דוד ביטן:  יש לכם את החודשים שצריך לבדוק? תגיד אותם עכשיו

דוד ביטן:  מה הבעיה? גם על חודשים אי אפשר להגיע להסכמה?     

גל ברנס: יש מתווה כללי, המתווה הכללי אומר שמשווים את אוקטובר מול אוקטובר, ומי שיש לו שוטף פלוס יכול להוכיח שהוא שוטף פלוס, ולהשוות לו את נובמבר מול נובמבר

גל ברנס:  כל המתווה ייחודי, הוא פותח להמון עסקים

אלון שוסטר: גל, נניח שזה היה חודש, מה זה 47% או 22%? ממה?     

גל ברנס: משרד החקלאות ביקש שזה יהיה מתוך סך ההוצאות - - -     

אלון שוסטר: ההוצאות השנתיות? איך סופרים?     

גל ברנס: סך ההוצאות השנתיות של 12 החודשים האחרונים, הממוצעות, כפול 47%

גל ברנס:  אמרנו, אנחנו מציעים 22% עם אפשרות הגדלה ל-33%

דוד ביטן: אנחנו מדברים על ממוצע של ארבעה חודשים

דוד ביטן:  תגיעו לסיכום איזה חודשים

דוד ביטן:  אותי לא מעניין

אלון שוסטר: צביקה, אני לא מצליח להבין מה הקשר בין התשומות של 12 החודשים לבין ארבעת החודשים

גל ברנס: יש שאלה אם נפגעת או לא נפגעת

גל ברנס:  כדי לדעת אם נפגעת או לא נפגעת, אתה צריך להשוות בין החודשים

גל ברנס:  בהינתן שנפגעת, השאלה היא במה מכפילים

דוד ביטן: גל, 47% ממה? מס רכוש, אתה יכול להגיד לי?     

גל ברנס: מהתשומות של 12 החודשים האחרונים

אסף לוי: בנוסחה יש שני שלבים

אסף לוי:  בשלב ראשון מודדים את מידת הפגיעה של העסק מבחינת הירידה במחזורים

אסף לוי:  זה הרצון שלכם לעשות ארבעה חודשים מול ארבעה חודשים

אלון שוסטר: זאת אומרת, זו הכניסה לסף הפיצוי

דוד ביטן: 47% ממה?     

אסף לוי: מסך כל התשומות של העסק בממוצע שנתי

אסף לוי:  בחוק היום זה ספטמבר 22' עד אוגוסט 23' חלקי 12, זה נתון לחודש, וזה מוכפל ב-22%

אלון שוסטר: נגיד שזה ארבעה חודשים או חודשיים, לא משנה, מה בודקים כדי להיכנס לסף?     

אסף לוי: את מחזור ההכנסות

אסף לוי:  זה לא מדווח למע"מ

אלון שוסטר: ואז מה אתה בודק?     

גדי ירקוני: תקשיבו רגע

דוד ביטן: ירקוני, נמצא פתרון לעוטף

דוד ביטן:  חכה רגע

גדי ירקוני: לא, לא העוטף

גדי ירקוני:  אני עוזר להם

גדי ירקוני:  אני לא מסודר, אבל זה לא העוטף

גדי ירקוני:  חבר'ה, בחקלאות צריך לבדוק גם אם אולי בשנה אחת היה מחיר גבוה ויבול נמוך או הפוך, ובגלל זה המחזור יכול להשתנות ולפגוע בהם קשה מאוד

גדי ירקוני:  והם לא ייכנסו לזה

שלום דנינו: זה יכול גם להיות לטובה

דוד ביטן: ירקוני, עזוב

שלום דנינו: אומרים לך לא

שלום דנינו:  מותר להגיד לך לא

ששון גואטה: דוד, רוב ההוצאות במטעים ובפרדסים הם לא בחודשים האחרונים של ספטמבר ואוקטובר

ששון גואטה:  הם בחודשים לפני, שם יש הרבה יותר השקיות, וזה בקיץ

ששון גואטה:  אנחנו מדברים על מאי, יוני, יולי, אוגוסט וספטמבר

ששון גואטה:  זה לא החודשים האחרונים

דוד ביטן: רגע

דוד ביטן:  אנחנו מדברים על 47% עם אפשרות לערער ולהגיע ל-70%

דוד ביטן:  לערער אם היו דברים חריגים

דוד ביטן:      לגבי איזה חודשים ואיך מחשבים את ה-47%, אני מבקש ממשרד החקלאות לסגור את זה מול משרד האוצר בנושא קרן הפיצויים

דוד ביטן:  כמה זמן ייקח לכם לסגור את זה?     

קריאה: חמש דקות

דוד ביטן: תסגרו מה שאתם רוצים

דוד ביטן:  זה לגבי הפיצוי של כל הארץ

דוד ביטן:  עכשיו ירקוני, מה רצית להוסיף?     

גדי ירקוני: באשכול, אני חושב שזה חשוב גם לביטחון התזונתי של ישראל, ואני יודע מה קורה לי אחרי זה עם מס רכוש

גדי ירקוני:  אני רוצה לתת הוראה לכל המשתלות, תשתלו את השתילים, תמשיכו לעבוד כרגיל, ויכול להיות שביום הדין כשצריכים להוציא את השתילים האלה, יהיה שבוע מלחמתי קשה ביותר שאי אפשר לשתול, וכל השתילים האלה צריכים להיות בפח

גדי ירקוני:  אז שלא יגידו לי אחרי זה למה שתלתם בזמן מלחמה, כשידעתם שיש סיכוי שזה לא יבוא

גדי ירקוני:      אני רוצה שיהיה בטוח שחקלאים מנסים להמשיך בסדר הרגיל, ויכול להיות שכל הסחורה שהם מגדלים עכשיו תלך לפח ויצטרכו לתת להם פיצוי

אורן ברנע: אני אורן ברנע מארגון מגדלי ירקות

אורן ברנע:  אנחנו מעמיסים עכשיו את הזרעים של תפוחי-האדמה בהולנד, בהנחה שנזרע אותם בעוד חודש וחצי, חודשיים

אורן ברנע:  לא בטוח שמצליח את הכול, אבל ברור שאנחנו חייבים להביא את הזרעים

דוד ביטן: מה אתה מציע? שנדון בכל חקלאי ספציפי עכשיו עם הבעיות שלו? אנחנו מדברים על מתווה כללי

אורן לביא: אבל זה ביטחון המזון של מדינת ישראל

דוד ביטן: בסדר, אבל זה לא קשור לפיצויים

קריאה: זה כן

דוד ביטן: זה לא קשור למלחמה

קריאה: זה כן

דוד ביטן: עזוב אותי מזה

גדי ירקוני: כבוד היו"ר, זה קשור לפיצויים

דוד ביטן: נגמר הסיפור, רבותיי

דוד ביטן:  47%, ממוצע ארבעה חודשים, תקבעו איזה חודשים

דוד ביטן:  אני יותר לא נכנס לזה

גדי ירקוני: אני מדבר על צמודי-הגדר

דוד ביטן: עם כל הכבוד, אנחנו במלחמה

דוד ביטן:  אם לא ידעתם

דוד ביטן:  אי אפשר לקבל 100% פיצוי על הכול

גדי ירקוני: אתה רוצה שנזמין את כל הזרעים ונפשוט את הרגל?     

דוד ביטן: אני לא רוצה שום דבר

גדי ירקוני: אז תקשיב

גדי ירקוני:  אנחנו נעשה שתילים לפלפלים ולעגבניות, ובסוף אי אפשר לשתול אותם, ולא יפצו אותנו? מה קרה? כבוד היו"ר, זה חקלאות, אם אתה לא עושה היום אז לא יהיה לך בעוד חודשיים

אלון שוסטר: גדי, למה המתווה הזה לא פותר את זה?     

גדי ירקוני: בגלל שאני חושש, מניסיון, שיגידו לנו למה לקחתם סיכונים בזמן מלחמה?     

דוד ביטן: אז מה אתה רוצה? לא הבנתי

דוד ביטן:  מה אתם רוצים? אני לא מבין מה אתם רוצים

דוד ביטן:  אתם רוצים לסיים עניין או שאתם רוצים כל היום לטעון טענות, אולי יצא ככה ואולי יצא ככה? זה רציני? יש גבול

גדי ירקוני: לא אולי

גדי ירקוני:  לא אולי

גדי ירקוני:  תקשיב, כבוד היו"ר

גדי ירקוני:  משתלות הולכות עכשיו לשים עשרות מיליוני שקלים בתוך המשתלות, ויכול להיות שבשבועיים או בחודש שהם צריכים להוציא אותם לא יוכלו להוציא את השתילים

גדי ירקוני:  מי ישלם את זה?     

אלון שוסטר: אבל אז נכנס המתווה, ואם המתווה הזה של ארבעת החודשים האלה לא מתאים, אז נצטרך להאריך ולקבוע מתווה נוסף

גדי ירקוני: לא צריך מתווה בכלל

גדי ירקוני:  אם זורקים את השתילים, צריכים לפצות אותם

דוד ביטן: חוץ מהמתווה?     

שלום דנינו: זה עתידי, לא בארבעת החודשים

שלום דנינו:  משרד החקלאות צריך להגיד מה המדיניות שלו לגבי הבטחה של הזרעים והמשתלות

שלום דנינו:  זו מדיניות של משרד החקלאות שצריך לקבל החלטה איך מבטיחים את העונה הבאה

שלום דנינו:  אם תחליטו שלא, תגידו לא

שלום דנינו:  אם תגידו אוקיי, תבטיחו את הזרעים

שלום דנינו:  זה הכול

דוד ביטן: זו הבעיה עם משרד החקלאות

דוד ביטן:  אי אפשר לסגור איתכם כלום

דוד ביטן:  אתם כל פעם באים עם בעיה נוספת שמבטלת את הכול

אורן לביא: אני אשאל אתכם שאלה

אורן לביא:  מה אני אמור להגיד עכשיו לבחור שצריך לשתול תותים, לדוגמה? מה אני צריך להגיד לו, לשתול או לא לשתול? הוא אומר לי, אין לי עובדים זרים, אין לי פלסטינים, אין לי מי שישים את הברזלים, אין לי שימתח את הניילונים, בעוד שבועיים יורד גשם

אורן לביא:  הוא אומר לי, אדוני המנכ"ל, לשתול או לא לשתול? מה להגיד לו? מה אני אומר לו?     אני הולך לגל, אני שואל אותו, יש מסלול או אין מסלול? מה אני אומר לחקלאים האלו? מה אני אומר להם?     

שלום דנינו: אח שלי, אז הינה, אני אומר לך

שלום דנינו:  אורן, תנסה רגע להקשיב

שלום דנינו:  אנחנו מכירים את הקשיים ומבינים את החשיבות של העונה הבאה לחקלאות

שלום דנינו:  קורים פה כמה תהליכים במקביל

שלום דנינו:  דבר ראשון, מנסים להביא את העובדים

שלום דנינו:  אני יודע מענבל שהיא גייסה כ-1,300 במולדובה שכנראה כבר יתחילו לצאת

אורן לביא: אבל זה לא רק לחקלאות

אורן לביא:  היא מביאה לכלל

שלום דנינו: רגע, רגע

שלום דנינו:  גם לבניין

שלום דנינו:  אורן, סבלנות, בבקשה

שלום דנינו:      לגבי המשך העונה, אתם צריכים להביא את זה לקבינט

שלום דנינו:  זה לא "אני הולך לגל"

שלום דנינו:  תשבו בקבינט הכלכלי, תחליטו על תקציב הבטחה, ביטוח לאותם זרעים

שלום דנינו:  אם זרקו אותם, מדינת ישראל באופן ספציפי - - -     

דוד ביטן: כן, זה לא קשור לזה

דוד ביטן:  על איזו עלות אתה מדבר במקרה הזה, ירקוני?     

גדי ירקוני: אני לא יודע

גדי ירקוני:  אני לא רוצה להגזים

גדי ירקוני:  בטוח שעשרות מיליונים

דוד ביטן: וזה רק בירקות?     

גדי ירקוני: לא

גדי ירקוני:  גם בזרעים של תפוחי-אדמה

אורן ברנע: בתפוח-אדמה, למשל, אנחנו מביאים ב-70 מיליון

אורן ברנע:  מדובר ב-15% או 20% מתוך הכמות הזאת

דוד ביטן: מה-70 מיליון?     

אורן ברנע: כן

דוד ביטן: אז אתה מדבר על 20 מיליון שקל בערך?     

אורן ברנע: כן, ואני מקווה שנצליח לזרוע את הכול

אורן ברנע:  אם נזרע את הכול, לא קרה כלום

דוד ביטן: הבנתי

שלום דנינו: דוד, רק משפט אחרון

שלום דנינו:  היה והקבינט אומר, אנחנו לא רוצים לממן את זה, תודיעו לחקלאים, שזה לא יהיה בטוח, תייבאו עגבניות ותפוחי-אדמה מטורקיה

דוד ביטן: צביקה, זה צריך להיות אחד הנושאים במה שאתם צריכים לשבת כרגע עם משרד האוצר

שלום דנינו: וזו לא סוגיה למתווה

דוד ביטן: זו לא סוגיה למתווה, אבל זו סוגיה שאתם צריכים לשבת עליה

דוד ביטן:  כרגע אנחנו אומרים שמשרד האוצר ישבו על מה הם צריכים לשפות אתכם על-מנת לסייע לחקלאות כרגע כדי שיהיה ביטחון תזונתי

דוד ביטן:  זה חלק מהעניין

דוד ביטן:  הוא צודק

דוד ביטן:  אבל זה לא קשור למתווה

דוד ביטן:  אם אתה מערבב את זה עם המתווה, אתה עושה בלגן שלם

דוד ביטן:  ירקוני, מקובל עליי מה שאתה אומר, אבל צריך לראות איך פותרים את זה בין שני המשרדים

דוד ביטן:  זה הכול

אורן לביא: אפשר לעשות את זה בתמיכות?     

קריאה: נבדוק

אורן לביא: נבדוק את זה

שלום דנינו: זה לא קשור למתווה, אבל זה נושא חשוב

דוד ביטן: איפה היא, זאת שענתה? היא מהמשרד שלך?     

אורן לביא: היא ממשרד החקלאות בינתיים

אלון שוסטר: דוד, אני חושב שבהערות ובהחלטות פה חשוב מאוד להבחין בין פיצויים רטרואקטיביים למה שקורה כרגע, לאירוע האקוטי, לבין מה שראינו לעונה העתידית, והיינו באותו סיור

אלון שוסטר:  הרי זה עסק מתגלגל

אלון שוסטר:  מדינת ישראל וממשלת ישראל לא הולכת לשום מקום, אבל אנחנו לא יכולים לחכות לעוד חצי שנה

דוד ביטן: חבר'ה, זה מה שאמרתי על החקלאות

דוד ביטן:  אי אפשר לסגור כלום

אלון שוסטר: אבל זה לא נכון

אלון שוסטר:  תן לי רגע להסביר

דוד ביטן: תן לי רגע

דוד ביטן:  אנחנו מדברים על פיצוי שנגרם כתוצאה מהמלחמה

דוד ביטן:  ברור שאם המלחמה תיארך המון זמן, והרי החקלאות עובדת לפי מחזורים, אז ברור שיצטרכו לדבר גם על זה

דוד ביטן:  אבל כרגע, כל הנזק שנגרם לאנשים כרגע, צריך לפצות אותם מהר

דוד ביטן:  אחר-כך נראה מה קורה

דוד ביטן:  אנחנו לא בורחים לשום מקום, לא משרד האוצר ולא משרד החקלאות

אורן לביא: דוד, אני מבקש, תנעל את הנושא הזה

אורן לביא:  תנעל ובוא נעבור לנושא הבא

דוד ביטן: נעלתי את זה

דוד ביטן:  אתם מתעקשים איתי וכל פעם מוסיפים לי משהו

אלון שוסטר: דוד, תרשה לי

אלון שוסטר:  אנחנו כמבקרים, כמסתכלים, אוהדים את המשרד, מבקשים ודורשים להכין תוכנית לעידוד המשך העונה הבאה

אלון שוסטר:  זאת הבקשה

אורן לביא: חד-משמעית, אני רוצה לומר שהשר מנהל שיח עם שר האוצר, כולל אתמול, לדוגמה לעידוד

אורן לביא:  מלבד פיצויים, מלבד עובדים זרים, מלבד תמיכות, אנחנו עוסקים גם בעידוד, ולפחות דרישה מצדנו לאוצר, לדוגמה, סבסוד הולכת המים ולהוריד את מחירי המים לפחות ב-50%

אורן לביא:  זו דוגמה לעידוד

שלום דנינו: זה עוד פעם לא קשור

שלום דנינו:  צריך למתוח קו בין הפיצוי לבין העונה הבאה

אורן לביא: אמרתי, זה לא קשור לפיצוי

קריאה: זה לא קשור, אבל זה חשוב מאוד

דוד ביטן: רבותיי, אני חוזר עוד פעם

דוד ביטן:  אני כבר שומע ריקושטים משר האוצר, אבל זה לא מעניין אותי

דוד ביטן:  אני חושב שההחלטות שלנו הן הגיוניות, סבירות במצב הנתון, והאוצר יתגמש לפי זה

דוד ביטן:  וזה גם לא עלות תקציבית גבוהה בהפרשים

דוד ביטן:  שאלתי אלף פעם מהי העלות התקציבית, והם לא עונים לי

דוד ביטן:  אבל אני אומר לכם, מהניסיון שלי, אין פה הפרשים גדולים ממה שאתם רוצים

אורן לביא: היו"ר, אתה צודק שהעלות היא לא גבוהה עבורם, אבל עבור כל חקלאי זה חיים ומוות

דוד ביטן: בסדר, אני מדבר עכשיו מבחינה ממשלתית

שלום דנינו: אבל הגענו לסיכום

שלום דנינו:  בואו נתקדם

גדי ירקוני: רגע, רגע

גדי ירקוני:  אתה איש פרקטי

גדי ירקוני:  הבאתם לסיכום, אתה צריך לתת לוחות זמנים להסכמות, בגלל שהשתילים - - -     

דוד ביטן: זה לא הסכמות

גדי ירקוני: רגע, הוא אמר שצריכים להגיע

דוד ביטן: לא, לא הבנת אותי

דוד ביטן:  אנחנו לא סיימנו להיום

דוד ביטן:  אני גמרתי את הנושא הזה, וזה אומר ככה: עד 40 ק"מ אדום בדרום, בצפון 9 ק"מ אדום

דוד ביטן:  אם יש תיקוני גבול, אז הם ייכנסו ואתם תגידו לנו מה תיקוני הגבול

דוד ביטן:  הבנו בדרום מה תיקון הגבול

דוד ביטן:  בצפון לא הבנתי

דוד ביטן:  זה דבר ראשון

דוד ביטן:      דבר שני, מ-40 ק"מ ומעלה בדרום ומ-9 ק"מ ומעלה בצפון זה כל הארץ

דוד ביטן:  לגבי חקלאים הפיצוי יהיה לפי ממוצע של ארבעה חודשים ועד 47%, עם אפשרות לערער ולהגדיל את זה פי 1

דוד ביטן: 5, וזה נותן 70

דוד ביטן: 5%, אז אנחנו נעגל את זה ל-70%

דוד ביטן:      משרד החקלאות והאוצר, אתם צריכים לשבת על מה זה ארבעת החודשים האלה, שנכניס את זה לסיכום, ולפי מה מחשבים את ה-47%

דוד ביטן:  אני רוצה שתגמרו את זה צ'יק-צ'ק

דוד ביטן:  אין לנו פה הרבה זמן להתבחבש עם זה

קריאה: רגע, מה זה ה-70%?     

שלום דנינו: מהתשומות של החקלאי

דוד ביטן: אם יבוא חקלאי ויגיד שנגרם לו נזק הרבה יותר גדול, הוא רשאי לבוא למס רכוש ולהגיש - - -     

שלום דנינו: ואז הוא יביא חשבוניות שיוכיחו

דוד ביטן: לא יודע

דוד ביטן:  וזה, לדעתי, פיצוי מספק בנסיבות העניין, וזה בניגוד למה שמשרד האוצר רצה

דוד ביטן:  משרד האוצר רצה פחות מזה, ורצה גם שמ-20 ק"מ עד 40 ק"מ לא יהיה אדום, וההחלטה שלנו שזה אדום

דוד ביטן:      יש נושאים שביקשנו בישיבה הקודמת שמשרד האוצר ומשרד החקלאות ישבו על מיני פרמטרים שאתם צריכים להתיישר איתם

דוד ביטן:  כמו למשל, בעוטף עזה אי אפשר לגדל עכשיו או בתקופה הקרובה, אז משרד החקלאות מוכן לתת קרקע חלופית במקום אחר על-מנת שהחקלאים יעבדו אותה

דוד ביטן:  זה דורש הוצאות התאמה, ועל זה, לדוגמה, אתם צריכים לשבת

דוד ביטן:      כל הדברים האלה על-מנת שבעוטף עזה, שם יש בעיה אפילו להתחיל גידול לעתיד, אבל אני מבין שמשרד החקלאות יכול לפתור את הבעיה על-ידי זה שהוא ייתן להם קרקע במקום אחר

משה אבוטבול: חלופית, אבל בתיאום, וצריכים לחשוב שפסח בפתח

גדי ירקוני: זה כמות אפסית

גדי ירקוני:  שלא יחשבו שזה פותר - - -     

דוד ביטן: לא משנה

דוד ביטן:  הם אומרים שיש להם פתרונות

שלום דנינו: מה שיש, מה שאפשר

דוד ביטן: אני לא יודע

דוד ביטן:  כן או לא, אני לא מומחה לתחום הזה

אורן לביא: זה לא כל-כך פשוט - - -     

דוד ביטן: אתם צריכים לשבת על כל הדברים האלה ולפתור את הבעיה

אורן לביא: זה לא פשוט, לא פשוט

שלום דנינו: זה לא קשור למתווה הפיצוי

שלום דנינו:  זה קשור לנושא של הבטחת החקלאות במדינת ישראל

שלום דנינו:  אני גם לא חייב לסיים את זה היום, אבל בגדול אתם צריכים לשבת ולסכם את העניין הזה

שלום דנינו:  זה חשוב לכל הצדדים, על-מנת לשמור שתהיה חקלאות במדינת ישראל

שלום דנינו:  בעוטף עזה, ברגע שיחזרו חזרה לגלגל שלהם, אז הם יחזרו לעבד את עוטף עזה

גדי ירקוני: רק תדעו, הם מעבדים היום כמעט הכול, חוץ משלושה-ארבעה ק"מ מהגבול אנחנו מנסים - - -     

דוד ביטן: הם נותנים לך פתרון איפה שצריך

גדי ירקוני: נכון

גדי ירקוני:  והסכנה היא שהגידול לא יגיע לסוף

דוד ביטן: אז נשאר לנו כרגע זה לדבר על העובדים הזרים ועל המיגוניות

איתי עצמון: - - -     

דוד ביטן: לא, אבל זה חלק מהעניין

דוד ביטן:  אם, למשל, אתה נותן מיגוניות ולעובדים או למתנדבים שבאים יש איפה להיות כשיש בעיה, אז זה להקטין את הצורך לשלם פיצויים

דוד ביטן:  בסופו של דבר, זה אינטרס של האוצר יותר מאשר של החקלאים

קריאה: זה אותו הדבר גם בצפון, לא?     

דוד ביטן: גם בצפון וגם בדרום

הילה אקרמן: כבוד היו"ר, אני הילה ממרכז שלטון איזורי

הילה אקרמן:  לגבי הצפון, כל המועצות שיש לנו בקו הגבול, יש להן הרבה יישובים שהם מחוץ ל-0 ק"מ עד 9 ק"מ

הילה אקרמן:  אז אנחנו מבקשים שזה יהיה לפי מועצות איזוריות כמו שנעשה בדרום, ולא תיקונים קטנים

דוד ביטן: בדרום אני יודע שעד 20 ק"מ כולם בפנים, וגם עד 40 ק"מ כולם בפנים

דוד ביטן:  אצלך אני רוצה לדעת על כמה מדובר

דוד ביטן:  אם בסוף אני אגלה שיש מועצה איזורית עם יישוב אחד, וכל היישובים נמצאים מעבר ל-9 ק"מ, אז אני בבעיה

דוד ביטן:  את מבינה?     

אלון שוסטר: יש חמש מועצות איזוריות: גליל עליון, מבואות החרמון, מרום הגליל, מעלה יוסף ומטה אשר

אלון שוסטר:  בכל המועצות הללו, רוב היישובים נמצאים ב-0–9 ק"מ

דוד ביטן: אז אמרנו, תגידו רק איזה יישובים ונכניס את זה להחלטה

דוד ביטן:  נתנו לך משימה ועוד לא באת לנו עם תוצאה

הילה אקרמן: התחלתי לקבל את הרשימות, ואני יכולה להקריא לכם בגליל העליון את אלה שמחוץ ל-0–9 ק"מ

אלון שוסטר: לא, לא

אלון שוסטר:  תכיני רשימה שמית של כל חמש המועצות

דוד ביטן: אל תגידי לי את זה פה

דוד ביטן:  יש לך את חה"כ שוסטר, דברי איתו

קריאה: אנחנו נעשה רשימה, הילה

קריאה: כבוד היו"ר, בקשה קטנה

קריאה:  כפי ששמענו ואנחנו יודעים, מאחר שהעובדים התאילנדים יצאו מהארץ ומתחילים להביא - - -     

דוד ביטן: אבל אמרנו שניכנס לנושא עובדים זרים עוד מעט

קריאה: אבל זה קשור לנושא של האגרות, כי לאלה שיצאו שילמנו כבר הכול

אורן לביא: יענקל'ה, עוד מעט יהיה דיון רק על עובדים זרים

אורן לביא:  אני לא אהיה פה, ונותן לך לדבר על החלק הזה

קריאה: תודה

אברהם מיכאלי: אדוני היו"ר, אני רוצה להעיר הערה לפרוטוקול

אברהם מיכאלי:  אני חושב שאתם מפלים בצורה גסה את החקלאים במרכז, ואני אומר לך, אדוני היו"ר, אנחנו נלך לבג"ץ

דוד ביטן: בסדר

דוד ביטן:  לך לבג"ץ

דוד ביטן:  אין בעיה

אברהם מיכאלי: אני אלך לבג"ץ, בהחלט

דוד ביטן: כנראה שמה שלא נותנים לא מספיק

דוד ביטן:  מה אני יכול לעשות

דוד ביטן:  אולי אתה רוצה שנעבד במקומך את השטח ונמכור את הסחורה? אז הכול יהיה בסדר

אברהם מיכאלי: אין שום הבדל בין חקלאי - - -     

דוד ביטן: הלאה

דוד ביטן:  סיימתי את הנושא

אלון שוסטר: אנחנו בעד בג"ץ עצמאי

דוד ביטן: מי שרוצה ללכת לבג"ץ, שילך לבג"ץ

אלון שוסטר: בג"ץ עצמאי וחזק

דוד ביטן: מה לגבי המיגוניות?     

אורן לביא: רענן, אתה רוצה להסביר לגבי מיגוניות?     

רענן אמויאל: כן, כמובן

רענן אמויאל:  כמו שאמרנו בפעם שעברה, משרד החקלאות רכש כמות גדולה מאוד של מיגוניות

דוד ביטן: כמה? מה זה כמות גדולה?     

רענן אמויאל: 530 מיגוניות

אלון שוסטר: מיגונית לכל פועל

רענן אמויאל: ביום חמישי האחרון, אחרי הייצור, סוף-סוף התחלנו להציב אותן בשטח

רענן אמויאל:  יש קשיים של התחלה, כניסה של משאיות, דברים כאלה

רענן אמויאל:  אנחנו פותרים את הדברים ומתקדמים

קריאה: איפה התחלתם?     

רענן אמויאל: התחלנו ביישובי העוטף, ב-0–7 ק"מ

רענן אמויאל:  וכמו שאמרתי בפעם שעברה, חלק גדול מהמיגוניות במועצה איזורית אשכול

אלון שוסטר: גם איפה שלא מעבדים שמתם, ב-0–7 ק"מ?     

קריאה: אני שואל בנוגע לצפון

רענן אמויאל: לא, לא

רענן אמויאל:  יש לנו רשימות

רענן אמויאל:  אם אנחנו רואים שיש תקלות בשטח, ואין אנשים ואין פעילות, אז אנחנו מתקנים תוך כדי תנועה

קריאות: - - -     

אלון שוסטר: רענן, אתה יכול לדבר על הקריטריונים?     

שלי טל מירון: לפי מה אתם מתעדפים את זה?     

אורן לביא: סליחה, עשיתי טעות

אורן לביא:  אני רוצה להתחיל מהתחלה, לפני מה שאתה מפרט מה אנחנו עושים

אורן לביא:       האחריות על מיגון בישראל היא של פיקוד העורף, ולא של משרד החקלאות

אלון שוסטר: והם קובעים את העדיפות?     

אורן לביא: אנחנו נותנים להם את התעדוף, והם אמורים להציב

שלי טל מירון: לפי מה אתם נותנים את התעדוף?     

אורן לביא: מכיוון שמשרד החקלאות ראה במהלך השנים שיש קשיים עם הנושא הזה, ויש ראשי מועצות שפונים ומבקשים סיוע, אז משרד החקלאות לקח תקציבים מסוימים והסיט אותם לטובת הנושא

אורן לביא:      התעדוף נעשה באופן מקצועי על-ידי רענן מול הרשויות, והוא יסביר תיכף על התעדוף ועל החלוקה וכולי

אורן לביא:  אבל חשוב לי להדגיש שמי שאחראי על נושא המיגון בישראל זה פיקוד העורף, ולא משרד החקלאות

אורן לביא:  אנחנו עושים אקסטרה

אורן לביא:  הזמנו אקסטרה של 530 מיגוניות

שלי טל מירון: אנחנו מברכים על זה מאוד

שלי טל מירון:  אנחנו פשוט רוצים להבין, אם כבר עושים אז איך עושים?     

אורן לביא: אני רוצה לשים כוכבית

אורן לביא:  בהערכת מצב אתמול בבוקר אצלי עולה מנהל מחוז צפון, פארוק דבור, ואומר לי כדלקמן – מודיעים לו מפיקוד העורף שלאור העובדה שמשרד החקלאות הזמין מיגוניות ומפזר אותן בנוסף לפיקוד העורף, אז פיקוד העורף מסיר אחריות מהמיגון של החקלאים, ואומר, מעכשיו אתם תרכשו ואתם תחלקו, אנחנו יותר לא עוסקים במיגון של חקלאות בישראל

שלי טל מירון: מה זאת אומרת? למה?     

אורן לביא: אני מתכוון לדבר היום עם אלוף פיקוד העורף, ולבדוק את הנושא הזה

שלי טל מירון: בדיוק

שלי טל מירון:  איפה משרד הביטחון - - -     

אורן לביא: ואם צריך, אז לעשות דיון בוועדת החוץ והביטחון בנושא הזה

שלי טל מירון: נשמח לשמוע מהם

שלי טל מירון:  איזו מין אמירה זאת?     

אורן לביא: אנחנו מוסיפים אקסטרה לצרכים של החקלאים

מטי צרפתי הרכבי: תשאל אותו אם גם מאפודים קרמיים הם מסירים אחריות, כי אזרחים קונים אפודים קרמיים

מטי צרפתי הרכבי:  תשאל אותו

שלי טל מירון: ביטן, שמעת מה הוא אמר פה? חשוב שתשמע

שלי טל מירון:  הוא אמר פה דבר לא נתפס בכלל, שפיקוד העורף הסיר אחריות ואמר שאם משרד החקלאות מחלק מיגוניות, אז אנחנו לא מתעסקים בזה יותר

שלי טל מירון:  מה זאת אומרת?     

שלום דנינו: מטי, רק שתדעי, 90% מהאפודים שהמתנדבים הביאו היו פסולים

שלי טל מירון: אנחנו נשמח שמשרד הביטחון יתייחס תיכף, כי זה לא מתקבל על הדעת

דוד ביטן: הינה, העליתי את נציג משרד הביטחון בזום

שלי טל מירון: אז נשמח שהוא יגיב

אלון שוסטר: מעבר למשרד הביטחון שחייב להגיב על זה, המשרד הוא תוספת

אלון שוסטר:  דבר שני, מה הם הקריטריונים? דבר שלישי, ישנם חקלאים שכבר ביצעו ואנחנו רוצים לסייע להם בתקנות, בתקציב ייחודי, כלומר, בכסף, לא במיגוניות, כי הם כבר רכשו

אלון שוסטר:  יש כאלה שכבר רכשו ומבקשים השתתפות

אורן לביא: אם יהיה לנו תקציב, ואני מתכוון לדרוש תקציב, וכבר התחלנו לדבר על זה אצלנו, אז נייצר נוהל

דוד ביטן: אנשים פרטיים?     

שלי טל מירון: לא

שלי טל מירון:  חקלאים שכבר רכשו

דוד ביטן: אני לא מבין למה צריך לתת להם

דוד ביטן:  רכשו – רכשו

שלי טל מירון: הם רכשו וצריך לשפות אותם, כי הם לא חיכו למדינה כי הם רוצים לעבד את הקרקע, הם רוצים שהעובדים יעבדו

שלי טל מירון:  הם מסכנים את העובדים שלהם

דוד ביטן: למה צריך לשפות אותם? זה כבר מוגזם

דוד ביטן:  זה באמת מוגזם

דוד ביטן:  אם הם החליטו לרכוש – זה כמו שאני גר באשקלון והחלטתי עכשיו לעשות לי ממ"ד

דוד ביטן:  אז מה, עכשיו אני אבקש על זה? - - -     

שלי טל מירון: אבל הוא רוצה להציל את המשק שלו

אלון שוסטר: דוד, אם הוא לא בקריטריונים, אז ניחא

אלון שוסטר:  אבל אם הוא מפחד – התקשר אליי עכשיו חקלאי בצפון, הוא מת מפחד, הוא לא יודע מה מתווה הפיצויים והוא ממשיך לסכן את עצמו כי אין ברירה, הוא לא יודע מה הוא יקבל

דוד ביטן: זה בעייתי לשפות אותו

דוד ביטן:  אתה מכניס אותנו לתוואי בעייתי מאוד

אלון שוסטר: לא, לא

אלון שוסטר:  לא בטוח

אלון שוסטר:  תבדוק את זה משפטית

סימון מושיאשוילי: היו"ר, אני שומע שמשרד החקלאות, פיקוד העורף, משרד הביטחון – אולי אותם אלה שלא מיגנו את עצמם, עדיף לתת לרשויות המקומיות סכום כספי, ושהרשויות יציבו את המיגוניות איפה שהן רואות לנכון

דוד ביטן: לא, אבל הם הזמינו כבר

דוד ביטן:  יש להם הזמנה

שלום דנינו: אני כן מקבל את העמדה של משרד הביטחון או פיקוד העורף

שלום דנינו:  אתם צריכים להעביר להם את זה, ולהגיד, זה לטובת החקלאים, והם יודעים הכי טוב לקבוע מיקום ורמת סיכון

שלום דנינו:  זה סביר לגמרי ומצוין

מטי צרפתי הרכבי: סימון, החקלאות חשובה אבל בסוף אני אשים איפה שיש מוקדי אזרחים; בבתי-הספר הלא-ממוגנים

מטי צרפתי הרכבי:  החקלאות היא חקלאות

שלום דנינו: אבל אנחנו מדברים על חקלאות

קריאה: אבל אנחנו לקחנו אחריות

קריאה:  זה הכול

דוד ביטן: אני לא מבין את זה

דוד ביטן:  בא משרד החקלאות, לקח את התקציב שלו, הזמין מיגוניות, ועכשיו אומרים לו שים את זה בבית-ספר? הוא רוצה את זה לחקלאות

דוד ביטן:  לכו למשרד הביטחון - - -     

קריאות: - - -     

אורן לביא: רענן, קריטריונים

אלון שוסטר: רענן, גם קריטריונים וגם על ההיגיון של לשפות את מי שהוא בתוך הקריטריונים - - -     

קריאה: לשפות זה מדיניות

קריאה:  לשפות זה מדיניות

ששון גואטה: אם אפשר, מילה על המיגוניות

דוד ביטן: אני לא נכנס לזה

דוד ביטן:  מי שעשה, עשה

דוד ביטן:  רבותיי, אם מישהו הלך לבד ועשה מיגונית, שיתבע את המדינה

אורן לביא: רגע

אורן לביא:  סליחה

אורן לביא:  אני רוצה להסביר, אנחנו לא מחלקים, משרד החקלאות לא מחלק - - -         

דוד ביטן: זו גישה שאני לא מוכן לה

דוד ביטן:  כל אחד שחושב שהמדינה הייתה צריכה לעשות והוא עשה במקומה, שיגיש תביעה

דוד ביטן:  יש גבול לכל דבר

אורן לביא: משרד החקלאות לא מחלק מיגוניות לכל חקלאי

אורן לביא:  זה לא האירוע, חבר'ה

אורן לביא:  יש 11,000 חקלאים

אורן לביא:  אנחנו לא מחלקים לכולם

דוד ביטן: תבינו, אתם עושים מהמדינה כספומט כרגע

דוד ביטן:  אנחנו צריכים לפתור את הבעיה של הבעיות שיש לנו עכשיו

דוד ביטן:  מה יהיה אם בן-אדם עשה, אז אין לי בעיה - - -     

אורן לביא: בואו תשמעו את הקריטריונים, חבר'ה

ששון גואטה: אני רוצה להגיד שני דברים, מה הצרכים ומה שקורה

ששון גואטה:  קודן כול, כל הכבוד על החשיבה של משרד החקלאות ועל מה שהוא עשה בנושא המיגוניות, ואני אומר לכם בתור אחד שחי את השטח, הם עושים עבודת קודש

ששון גואטה:      אבל הם מקצים גם לגליל, איפה שפניתי לאורן המנכ"ל, בשיתוף עם רענן, הם הביאו לי למקומות לגליל - - -     

אורן לביא: לא הבאנו לך שום דבר

אורן לביא:  אנחנו שמנו במוקד שצריך לשים שם

אורן לביא:  לא הבאנו לך כלום

ששון גואטה: לא, לא

ששון גואטה:  לחוות של חוות של 200,000 עוף ומעלה הם הציבו מיגוניות

דוד ביטן: כבר הצבתם? עכשיו אתה אומר לנו מה הקריטריונים?     

ששון גואטה: רק משהו אחד אני רוצה להגיד

ששון גואטה:  לוקחים הרבה מיגוניות לכיוון העוטף, וזה בסדר, מגיע להם

ששון גואטה:  אבל היום הצפון חוטף לא פחות, ואנחנו עוברים הרבה אתגרים

ששון גואטה:  אני בסך-הכול רוצה שיביאו לנו עוד מיגוניות לצפון, כי יש שם עוד חקלאות – אם זה בנושא הפטם, יש לנו מלא מגדלי פטם, ויש פרחים ויש עוד הרבה דברים - - -     

אלון שוסטר: יש 4

אלון שוסטר: 5 מיליארד שקל להשקיע במיגון הצפון ולא הושקעו

אלון שוסטר:  שם הכסף

אורן לביא: אמר גדי, בצדק, בדיון הקודם לגבי החלוקה שהייתה באיזורים שלהם והצורך ששם זה התחיל, בצדק

אורן לביא:  נוצר  מצב שגם בגליל כרגע יש צורך נקודתי בחוות לולים גדולות

אורן לביא:  בא חבר-הכנסת, העלה את הצורך הזה, ישבו הצוותים המקצועיים, ראו שזה נכנס בתוך הקריטריונים לאור המצב החדש, והם נתנו לו איזשהו פתרון נקודתי של ארבע מיגוניות

אורן לביא:  אני, באופן אישי, לא עוסק בקריטריונים ולא מתערב בחלוקה עצמה

אורן לביא:  יש צוותים מקצועיים שעושים את זה

דוד ביטן: בסדר

דוד ביטן:  אבל היום אתה יודע איך אתה מחלק את ה-500?     

אורן לביא: בוודאי

דוד ביטן: אז בוא תגיד לנו איך אתה מחלק אותם

אורן לביא: רענן יציג

רענן אמויאל: אני רק רוצה להגיד לכולם, הבעיה בסוף היא כושר הייצור של המפעלים

רענן אמויאל:  אנחנו עובדים בהתאם לכושר הייצור

רענן אמויאל:  יש פקק מאוד גדול

רענן אמויאל:  נתנו מקדמות לתפוס את התור במפעלים - - -     

שלום דנינו: קיבלתם את המיגוניות – תגיע אליהן

רענן אמויאל: אנחנו יצרנו מלכתחילה קריטריונים כדי לייצר כמה שיותר שוויון בדבר הזה

רענן אמויאל:  חשוב להגיד את הדברים, והשוויון הזה הוא על בסיס שלושה קריטריונים מרכזיים: האחד, המרחק מהגבול

רענן אמויאל:  השני, הצורך החקלאי וצורך המשך הרציפות התפקודית, ובהקשר הזה אנחנו נותנים, בראש ובראשונה, למגורי עובדים זרים, לגידולי בעלי-חיים, לבתי-אריזה, אלה הדברים המרכזיים

רענן אמויאל:  יש לנו רשימה

רענן אמויאל:  והקריטריון הנוסף זה לנסות לבדוק עד כמה שאפשר אם יש פערי מיגון, כי לחלק מהאנשים יש מיגוניות

דוד ביטן: למי שיש מיגונית יש, זה לא מעניין אותי כרגע

דוד ביטן:  אתה לא מבין?     

רענן אמויאל: בסדר

רענן אמויאל:  סדר-הגודל הוא בערך 200 לצפון, 200 לדרום, ויש עוד קצת בדרום בין 15 ל-40 שיקבלו עוד כמות

רענן אמויאל:  אין לי את החלוקה הסופית, אבל בצפון יקבלו חלק גדול מהלולנים, חוות הפטם יקבלו את המיגוניות

רענן אמויאל:  בדרום כבר מתחילים

רענן אמויאל:  זה קורה ברגע זה

דוד ביטן: רגע, עצור

דוד ביטן:  ירקוני, אתה יודע מה אתה הולך לקבל אצלך?     

קריאה: 53

גדי ירקוני: אני מקווה שיותר

גדי ירקוני:  אבל לא משנה, זה לא ויכוח עכשיו כמה

גדי ירקוני:  סדר העדיפויות הוא נכון, וככה הם נותנים לי - - -     

דוד ביטן: אצלך זה פותר את הבעיה?     

גדי ירקוני: לא

גדי ירקוני:  יש עוד זמן, אבל כל מה שיש להם - - -     

דוד ביטן: אתה לא עונה

גדי ירקוני: אני עונה

גדי ירקוני:  הם נותנים בין שמונה לארבע מיגוניות ביום בגלל שזה מה שיש להם לחלוקה באיזור שלי

גדי ירקוני:  קודם כול, הם נותנים את זה למגורי עובדים זרים

גדי ירקוני:  אחר-כך זה יהיה לבעלי-חיים, ורק אחרי זה לבתי-אריזה

דוד ביטן: אבל אצלך, ניקח אותך כדוגמה

דוד ביטן:  במועצה שלך, כמה אתה מקבל וכמה עוד אתה צריך?     

גדי ירקוני: אני חושב שאני צריך בסביבות 100 - - -     

רענן אמויאל: בסבב הראשון הוא מקבל 50–60, אבל להערכתי, יש הרבה יותר מכך שאתה אמור לקבל

רענן אמויאל:  לא בדקתי אחד לאחד בכל מועצה, אבל אתה אמור לקבל הרבה יותר מ-55

אורן לביא: יש לנו התקשרות עם ארבעה ספקים שעובדים עבורנו

אורן לביא:  זה חריג מאוד אפילו למשרד הביטחון

אורן לביא:  לגבי התקציב, מה שהיה לנו עשינו

דוד ביטן: כמה נתתם עד עכשיו? 50 מיליון או 60 מיליון?     

אורן לביא: 30 מיליון

דוד ביטן: כדי להכפיל את זה, כמה עוד תקציב אתה צריך?     

אורן לביא: עוד 30 מיליון

דוד ביטן: ואז אתה פותר את הבעיה הכללית? מה הצרכים? אתה יכול להגיד לי מה הצרכים?     

רענן אמויאל: הצרכים הם יותר מכפול ממה שסיפקנו

דוד ביטן: אז אתה צריך 1,000 ואתה עושה 500, נכון?     

רענן אמויאל: זה הסדר-גודל

דוד ביטן: אז כל הסיפור הוא 30 מיליון

דוד ביטן:  אפשר להסדיר את זה

דוד ביטן:  מה הבעיה?     

אורן לביא: להבנתי, משרד האוצר יהיה מוכן לשים את התקציב הזה אם נוכל להתקשר עם חברות שייצרו את זה

אורן לביא:  אבל צריך להבין, הקושי הוא לא רק קושי תקציבי

אורן לביא:  הקושי הוא להתקשר עם חברות שייצרו לכם את המיגוניות

דוד ביטן: אבל את זה כבר פתרת והתקשרת

אורן לביא: התקשרתי ופתרתי חלק, אבל יש עוד

קריאה: אבל יש עוד חברות

קריאה:  אני רואה שמפרסמים, בואו נעשה עוד עסקים עם עוד חברות

קריאות: מה הלו"ז? ידוע לנו הלו"ז?     

אורן לביא: אנחנו מחלקים כל יום

אורן לביא:  530 מיגוניות אתה לא מחלק ביום אחד

אורן לביא:  רענן, כמה אתה מחלק כל יום? בין שמונה לעשר מחולקים כל יום

אורן לביא:  זה לוקח זמן

יצחק קרויזר: היו"ר, האישור לפתוח עוד מפעל לייצור מיגוניות נמצא במשרד הביטחון?     

דוד ביטן: אתה רואה שמשרד הביטחון לא מטפל בזה בכלל

דוד ביטן:  אני מדבר על החקלאים

אורן לביא: אני מדבר על שיפתחו עוד מפעלים

אורן לביא:  איפה זה נמצא מבחינת הביורוקרטיה? האישור עצמו?     

דוד ביטן: עד שיפתחו מפעל ייקח זמן

דוד ביטן:  טוב, הבנו את העניין

יעקב מושקוביץ: אפשר עוד משפט אחד בנושא המיגוניות? התחילו ליפול עלינו טילים, ואנחנו לא רגילים לדבר הזה

שלום דנינו: מאיפה אתם?     

יעקב מושקוביץ: מרמת הנגב

יעקב מושקוביץ:  אנחנו לא רגילים

יעקב מושקוביץ:  נבהלנו

יעקב מושקוביץ:  אנחנו במועצה נבהלנו כי פחדנו שכל התאילנדים יברחו וכי אין מיגונים בכלל

יעקב מושקוביץ:  בירוחם יש מפעל שעושה צינורות, והיו שם במלאי צינורות וכמויות של מיגוניות

יעקב מושקוביץ:  הוצאנו מיליון שקל מהמועצה בלי לחשוב פעמיים, ופיזרנו את זה בכל איזורי החממות כדי שלתאילנדים ולעובדים יהיה מיגון, וחס וחלילה, שלא ייפול למישהו משהו על הראש

יעקב מושקוביץ:      אני מבקש, אם זה אפשרי, והצעתי את זה למשרד החקלאות – בהסכם המים יש יתרות גדולות מאוד של כסף, והשאלה שאני שואל היא אם אפשר להוציא הוצאות בנושא ביטחון, כמו מיגוניות ודברים כאלה

יעקב מושקוביץ:  גם זה צינורות

יעקב מושקוביץ:  מה שהבאנו זה צינורות

יעקב מושקוביץ:  אם אפשר לעשות הסבה - - -     

צביקה כהן: אני אענה לך, יענקל'ה

צביקה כהן:  הדבר הזה הגיע אליי בהסכם המים

צביקה כהן:  עשינו סבב יחד עם חותמי ההסכם

שלום דנינו: אצל מי היתרות? רק שנבין

צביקה כהן: היתרות אצל החקלאים

שלום דנינו: יתרות של כסף או יתרות של מים?     

קריאה: יתרות של זכאות

צביקה כהן: לא, לא

צביקה כהן:  יענקל'ה אומר שיש לו כתב אישור, יש לו צ'ק על 50,000 שקל לעשות צנרת ולנטוע מטע מהסכם המים

צביקה כהן:  אומר יענקל'ה, על הצ'ק הזה תחליף לי את הצנרת למיגונית

צביקה כהן:  אני אומר שזה אפשרי

צביקה כהן:  גם האוצר מסכים לזה וגם רשות המים מסכימה לזה

דוד ביטן: ואז זה פותר לך את הבעיה של התקציב?     

צביקה כהן: לא

צביקה כהן:  זה פותר בעיה קטנה, זה בשוליים

צביקה כהן:  זה רק מי שרוצה ויש לו הסכם מים

צביקה כהן:  לא לכולם יש את זה

דוד ביטן: אז זה לא פותר את הבעיה

צביקה כהן: זה לא פותר את הבעיה

צביקה כהן:  זה עוד משהו

אלון שוסטר: אבל איך מאשרים את זה? אתה עושה את זה?     

צביקה כהן: כן

אלון שוסטר: תאשר להם

קריאה: תוציאו על זה נייר ונתחיל לעבוד

צביקה כהן: רק לפני רבע שעה אישרתי את - - - חבר'ה, זה כסף קטן, זה לא כולם, זה משהו שולי

צביקה כהן:  אבל זה אפשרי

מטי צרפתי הרכבי: אני רוצה לאתגר בעניין הזה את פיקוד העורף

מטי צרפתי הרכבי:  היום יש או מיגונית שעולה הרבה כסף ויש קושי בייצור, או "הכי מוגן שיש", אם אתה עובד בשדה, תשכב על הרצפה ותניח ידיים על הראש

אלון שוסטר: הכי מוגן שיש זה בתאילנד

מטי צרפתי הרכבי: בפועל, יש מנעד נוסף של מיגונים

מטי צרפתי הרכבי:  יכול להיות שפיקוד העורף צריך לתת הנחיות – כי אתה לא יכול לפזר מיגוניות ב-200,000 דונם תפוחי-אדמה

מטי צרפתי הרכבי:  זה לא ריאלי

מטי צרפתי הרכבי:  אז שפיקוד העורף ייתן דעתו על זה, בין מצב שאתה שוכב על הרצפה עם ידיים על הראש לבין מיגונית; אולי שוחות, צינורות ביוב, שייתן איזה שהן הנחיות כדי שיהיה אפשר בקלות יחסית לתת תחושת ביטחון לעובדים שבשטח

מטי צרפתי הרכבי:  צינורות ביוב זה דבר ראשון, כי זה נותן איזשהו מיגון

דוד ביטן: אבל זה פותר בעיה שולית

מטי צרפתי הרכבי: יכול להיות מפרט של שוחות במרחק מסוים

מטי צרפתי הרכבי:  אבל שפיקוד העורף ייתן הנחיות כלליות בכדי להקל על המיגון

מטי צרפתי הרכבי:  גם צינורות ביוב זה דבר שבמבחן התוצאה הוכיח את עצמו

שלום דנינו: שוחה זה באמת רעיון טוב, וכל חקלאי יכול לייצר אותן

מטי צרפתי הרכבי: אני לא יודעת

מטי צרפתי הרכבי:  ב-67' חפרנו שוחות

מטי צרפתי הרכבי:  נכון או לא? שפיקוד העורף ייתן דעתו על זה

צחי בן עיון: היו"ר, אפשר מילה אחת בנושא המיגוניות?     

דוד ביטן: מה אתה קשור לעניין? לא הבנתי

צחי בן עיון: אני רוצה להבין את הקריטריונים שרענן הזכיר

צחי בן עיון:  במרכזי היישובים אצלנו בצפון יש גם לולים וגם בתי-אריזה, וגם תאילנדים שנמצאים שם

צחי בן עיון:  השאלה היא במרכזי היישובים גם שמים מיגוניות

רענן אמויאל: לא הגדרנו במרכזי יישובים

רענן אמויאל:  הגדרנו איפה שיש פעילות חקלאית

רענן אמויאל:  אם יש במרכז היישוב פעילות שהגדרנו אותה בקריטריונים, אז זה יגיע גם לשם

שלום דנינו: כמו בתי-אריזה

צחי בן עיון: או מגורי עובדים תאילנדים

דוד ביטן: רבותיי, בואו נסכם את הנושא הזה

יצחק קרויזר: היו"ר, השאלה היא אם כדי לפשט ולזרז את התהליך של הצנרת והקמצים - - - או שמשרד החקלאות יכול לתת פה סיוע

דוד ביטן: הוא אומר שזה אפשרי

יצחק קרויזר: כן, אבל זה דרך הכסף של החקלאי

דוד ביטן: רבותיי, כל חקלאי שעושה את זה מכספו, שיעשה

דוד ביטן:  זה עניין שלו, וזה חלק מההשקעה ארוכת-הטווח שלו

דוד ביטן:  אבל אני לא אתחיל להחזיר לו את הכסף

דוד ביטן:  אם אני צריך להחזיר לו את הכסף, אני אעשה את זה לבד, אני לא צריך שהוא יעשה את זה

דוד ביטן:      קודם כול, אנחנו מכבדים ומודים למשרד החקלאות על זה שהוא לקח אחריות והזמין מתקציבו 500 מיגוניות כאלה

דוד ביטן:  הבנתי מהנוכחים שהקריטריונים הם טובים וסבירים

דוד ביטן:  אנחנו רוצים להכפיל את המספר, להכפיל ל-1,000 כי אלה הצרכים כרגע

דוד ביטן:  אני מבין שהעלות היא 30 מיליון שקלים, ואנחנו מבקשים ממשרד האוצר לממן את העניין הזה כי זה חלק מהוצאות המלחמה, ובתחילת השבוע הבא נעשה ישיבה בעניין הזה

צביקה כהן: האוצר לא פה

דוד ביטן: הם הלכו לוועדת הכספים

דוד ביטן:  אמרתי שאת זה לא נסכם עכשיו

דוד ביטן:  ניתן לכולם לחשוב על העניין ובשבוע הבא נעשה ישיבה קצרה מאוד בעניין ונסיים את זה

אורן לביא: אני מעדכן שמודיעים לי כרגע שלייצר 100 מיגוניות נוספות, מעבר ל-530, ייקח 60 ימים

יצחק קרויזר: לכן הפתרון של הצנרות והקמצים הוא מידי

יצחק קרויזר:  אלה דברים שיש בתעשיית התשתיות במידי

רענן אמויאל: זה לא איכותי מבחינת מיגון

רענן אמויאל:  זה אולי פסיכולוגי

יצחק קרויזר: אבל זה עדיף מכלום

מטי צרפתי הרכבי: רענן, שפיקוד העורף ייתן חוות-דעת שזה תקין

דוד ביטן: רבותיי, יש למישהו בעיה עם הסיכום שסיכמתי עכשיו לגבי מיגוניות?     

קריאה: לא

דוד ביטן: זו בעיה פרקטית איך אתה מזמין וממי אתה מזמין

דוד ביטן:  תעשו את זה לבד

דוד ביטן:  זה לא התפקיד שלי

שלום דנינו: ממילא זה עומד בקצב הפיזור

שלום דנינו:  עד שיגיעו ה-100 ב-60 יום, אתה תספיק

דוד ביטן: לגבי האפשרויות הנוספות, כמו למשל, במקום התקציב צנרת, וכל מיני דברים כאלה – תביאו לנו נייר על זה ונדון בזה בשבוע הבא

דוד ביטן:  משרד החקלאות מימן 30 מיליון ש"ח – אני רוצה שמשרד האוצר יממן 30 מיליון ש"ח

מטי צרפתי הרכבי: רענן, יש גם כל מיני מבנים שהם לא בדיוק מיגונית by the book, אבל הם ייתנו מענה לשטחים פתוחים בהיקפים גדולים, והם זולים יותר משמעותית

רענן אמויאל: צריך להבין שבשטחים פתוחים יש בעיה, ואנחנו לא צריכים למקד את המיגון בשטחים פתוחים

מטי צרפתי הרכבי: אתה צודק, אבל שפיקוד העורף ייתן דעתו על מענים שהם גם פסיכולוגיים אבל גם - - - ושלא עולים כל-כך הרבה, והם יותר נגישים והם יותר יבילים - - -     

רענן אמויאל: אנחנו נשקול את האמצעים הנוספים

דוד ביטן: צריך לנסח את זה פיקס

דוד ביטן:  אני רוצה להעביר את זה לוועדת הכספים כהחלטה

דוד ביטן:  יש בעיה עם האוצר

דוד ביטן:  זה לא פשוט

דוד ביטן:  אני לא רוצה להתחיל עכשיו את הוויכוח בוועדת הכספים

דוד ביטן:  לא יהיה ויכוח

דוד ביטן:  נגמר הסיפור

שלום דנינו: זה הרעיון, שהעתקנו את הוויכוח מוועדת הכספים לפה

דוד ביטן: אבל אמרנו שיש בעיות באיזה חודשים

דוד ביטן:  את כל זה תנסחו ביחד, ונביא את זה לוועדת הכספים

איתי עצמון: - - -     

דוד ביטן: לא, תפסיקו עם זה

דוד ביטן:  אנחנו ננסח את העקרונות, ולא מעניין אותי האוצר

דוד ביטן:  עזוב אותי מזה

דוד ביטן:  נשארו רק ויכוחים מסוימים

דוד ביטן:  שבו עם משרד החקלאות ותגמרו את העניין הזה

דוד ביטן:  זה הכול, ואנחנו נביא את זה כנוסח לוועדת הכספים, נאשר את זה ואחר-כך - - -     

איתי עצמון: אנחנו לא יכולים להביא את זה

איתי עצמון:  אלה תקנות

דוד ביטן: בסדר, נאשר את העקרונות ואחר-כך ינסחו את הדבר הזה מבחינת תקנות

דוד ביטן:  תצאו מהנוהל הרגיל, תצאו מזה

דוד ביטן:  אנחנו במלחמה, מה אני יכול לעשות

איתי עצמון: זה - - - בחוק

איתי עצמון:  מה לעשות?     

דוד ביטן: בסדר, אבל אנחנו נותנים להם את העקרונות שאושרו

איתי עצמון: - - -     

דוד ביטן: אבל צריך לנסח את זה, לא? תשאיר לי את זה

דוד ביטן:  אתם תנסחו, ואני כבר אסגור

דוד ביטן:  האוצר יכול לקפוץ

דוד ביטן:  זה הכול

דוד ביטן:  זה הדבר היחיד שהוא יכול לעשות פה במקרה הזה

דוד ביטן:  השר אמר 40 ק"מ

דוד ביטן:  אז מה הוא רוצה ב-40 ק"מ? להגיד סתם 40 ק"מ? אז ברור שהחקלאות ב-40 ק"מ מקבלת אותו דבר כמו 7 ק"מ, אחרת, אין שום משמעות ל-40 ק"מ מבחינת החקלאות

דוד ביטן:  זה לא מהפה החוצה

דוד ביטן:  הוא רוצה לפצות רק את הפיצוצייה באשדוד או שהוא רוצה לפצות גם את החקלאי ליד אשדוד?     

איתי עצמון: אני לא נכנס למהות

איתי עצמון:  דיברתי על ההליך

דוד ביטן: אז זה ההליך – בוא ננסח את העקרונות

דוד ביטן:  זה הכול

שלום דנינו: מי היה ממשרד הביטחון שרצה לתת תשובה על הסרת האחריות שלו מהמיגוניות?     

דוד ביטן: אם גפני רוצה לשנות את זה, אני לא אתן לו

דוד ביטן:  אבל בוא נראה

שלום דנינו: הוא בזום

שלום דנינו:  דוד, משרד הביטחון היה צריך להשיב לנו על השאלה למה הוא מושך את ידיו מהנושא של מיגוניות בחקלאות

שלום דנינו:  זאת השאלה שעלתה

שלום דנינו:  אפשר לאפשר לו לדבר, דוד? הוא בזום

שלום דנינו:  בבקשה, משרד הביטחון

קריאה: שלום לחברי הוועדה

קריאה:  אני נציג של רשות החירום הלאומית

קריאה:  רשמתי את ההערה שלכם לגבי זה שמשרד הביטחון מתנגד

קריאה:  אני אבדוק היום את הסוגיה הזאת עם רמ"ח מיגון ופקע"ר, ואני אתן תשובה ליו"ר אם אכן הדברים נכונים

קריאה:  אני לא מייצג פה את משרד הביטחון

שלום דנינו: אתה מייצג את רח"ל?     

קריאה: כן, אבל היות ואנחנו - - -     

שלום דנינו: אני לא מצליח להבין את מי הוא מייצג

שלום דנינו:  אתם שומעים? אתה מדבר עם פיקוד העורף?     

קריאה: אני אדבר, בגלל שאנחנו יחד איתם בכל המלחמה

קריאה:  אני אדבר עם רמ"ח צפון אם הדברים שנאמרו בוועדה אכן נכונים

שלום דנינו: ואתה תעביר את התשובה לוועדת הכלכלה?     

קריאה: ודאי

קריאה:  אמרתם משהו שבעיניי הוא – לא אגיד נוראי, אבל תשובה מידית הוועדה תקבל אם יש היתכנות למשרד הביטחון

שלום דנינו: מה זה משהו נוראי? למה אתה מתכוון?     

קריאה: - - -     

שלום דנינו: חבר'ה, אנחנו לא מצליחים לשמוע כלום

שלום דנינו:  אבל צריך לברר את זה התנגדות, או שהם רוצים להתוות את הפרמטרים ולהיות האחראים מקצועית על הפיזור

שלום דנינו:  נחכה לתשובה

שלום דנינו:  האיכות גרועה מאוד

שלום דנינו:  אין לו קליטה? טוב, תעביר לנו תשובה

שלום דנינו:  נסתפק בזה

דוד ביטן: אבל סיימנו את העניין הזה

דוד ביטן:  ב-13:00 נחזור לדון בעובדים הזרים

דוד ביטן:  מישהו רוצה להגיד משהו? צביקה פה? אז שיחזור וישב איתו על הניסוח של העקרונות

דוד ביטן:  הוא רוצה לסיים הכול היום

איתי עצמון: הוא לא יכול - - -     

דוד ביטן: בסדר, הוא לא יכול

שלום דנינו: אנחנו נעביר לו את הסיכום

שלום דנינו:  זה הג'וב שלנו

דוד ביטן: אני אעביר לו, ואחר-כך שיסכם

איתי עצמון: אני לא בטוח שזה יהיה עכשיו, כי בכל מקרה התקנות - - -     

דוד ביטן: לא משנה

דוד ביטן:  אנחנו נסיים את העבודה וזה הכול

שלום דנינו: נעשה את חלקנו, איתי

שלום דנינו:  ננסח את העקרונות יפה, ותאמין לי, יעתיקו אותם

דוד ביטן: יש לנו גם את התיירות לעשות

שמואל לויט: אדוני היו"ר, אני שמואל לויט, מנכ"ל המועצה לענף הלול

שמואל לויט:  אני מבקש להוסיף למעקב הסיכומים בין האוצר לבין החקלאות סוגיה נוספת שאנחנו מריצים

שמואל לויט:  אני יודע שכבר הוגשה בקשה מתאימה למשרד האוצר בנושא הפעולות שאנחנו עושים בשלוחות הפטם וההודים כתוצאה מהמלחמה בדרום, ועכשיו זה גם התפשט צפונה

שמואל לויט:      יש לולים שנחרבו ביישובי העוטף, ובין היתר, התוצאה השולית של השמדת להקות והשמדת לולים היא שאפרוחים שהיו צריכים להגיע ללולים בדרום, והיום זה גם עולה צפונה, לאחר 7 באוקטובר לא יכולים להגיע לאותם לולים ולא יכולים להתאכלס

שמואל לויט:  אם היינו הולכים בצורה הזאת, היה צורך בהשמדת אפרוחים

שמואל לויט:  השמדת אפרוחים זה מהלך מאוד בלתי סביר ומנסים לצמצם אותו עד כמה שאפשר

שמואל לויט:  ומה עשו המדגרות? הפנו את האפרוחים ללולים אחרים במרכז הארץ שהיו פנויים

שמואל לויט:      אלא שאותם לולים שאליהם הפנו את האפרוחים על-מנת למנוע את הצורך בהשמדת אפרוחים הם לולים שהיו צריכים להתאכלס בעוד שבוע או בעוד שבועיים, ומה שאנחנו עושים במקום השמדת אפרוחים זה מונעים הכנסת אפרוחים למדגרה ומשמידים ביצים, וזו פעולה שהיא הכי פחות דורסנית מבחינת צער בעלי-חיים וגם מבחינת העלות הכלכלית – אנחנו מצמצמים באופן ניכר את הנזק שנגרם

שלום דנינו: כל הכבוד

שמואל לויט: אלא מה? הנזק השולי שבסופו של דבר נגרם על-ידי השמדת ביצים והמתה של להקות רבייה, על-מנת לא ליצור אפילו את אותן ביצים, לא נגרם בלולי העוטף או לא נגרם עכשיו במנרה או במשגב עם – שם אי-אפשר לאכלס את האפרוחים כרגע – הוא נגרם במדגרות במרכז הארץ

שמואל לויט:  ולכן, מבחינתי, לא משנה כרגע אם זה מס רכוש או במתווה בין משרד החקלאות למשרד האוצר, צריך להיות כיסוי לפעולה הזאת שמצמצמת נזקים באופן דרסטי, שמצמצמת בעיות של צער בעלי-חיים, והיא בסופו של דבר לתועלת המשק מאחר שהדאגה שלנו היא לשמור על חומר רבייה עתידי על-מנת שיהיו חידושים לקראת המשך החורף והפסח

דוד ביטן: אז מה אתה רוצה? אנחנו נתנו מתווה לחקלאות לכל הארץ 40 ק"מ

דוד ביטן:  מתווה מיוחד לעופות?     

אלון שוסטר: למה זה לא עונה?     

שמואל לויט: המתווה הזה לא עונה

דוד ביטן: אם הוא לא עונה, אז יש לך את האפשרות לערער על פי 1

דוד ביטן: 5

שמואל לויט: אני לא חושב שצריך לערער

שמואל לויט:  אני חושב שזה צריך להיכנס - - -     

דוד ביטן: אני לא נכנס לזה יותר

דוד ביטן:  זה המתווה הכללי

שמואל לויט: אני חושב שזה צריך להיכנס לדיונים בין משרד החקלאות למשרד האוצר

דוד ביטן: לא, זה לא הולך ככה

דוד ביטן:  רבותיי, זה לא הולך בצורה הזאת

דוד ביטן:  יש לכם מתווה ארצי

דוד ביטן:  העופות לא שונים והביצים לא שונות מהמתווה הזה

דוד ביטן:  זה הכול

דוד ביטן:  מספיק כבר עם זה

שלום דנינו: אנחנו לא יכולים גם בחקלאות לרדת לרמה של קטגוריות

שלום דנינו:  זה מסובך

דוד ביטן: די כבר עם זה

אלון שוסטר: מה עומק חוסר ההוגנות, כמו שאתה אומר? יש פה מתווה שקיבלנו , ואני פשוט רוצה ללמוד אותו

שלום דנינו: הוא די רחב, ואני מקווה שהוא יעבור בוועדת הכספים ולא יהיה ערעור

אלון שוסטר: אם יש פה פגיעה בלתי הגיונית או בלתי סבירה - - -     

שלום דנינו: אבל זה כלכלי בסוף

שלום דנינו:  לא צער בעלי-חיים

שלום דנינו:  זה מעבר לזה

דוד ביטן: רבותיי, נושא העובדים הזרים ב-12:30 כי יש ישיבה של הוועדה המיוחדת לעובדים זרים ב-13:00

דוד ביטן:  אנחנו לא יכולים לעשות את זה בו-זמנית, אז ב-12:30 נדון בעובדים הזרים

דוד ביטן:  זה לא יהיה משהו ארוך

דוד ביטן:  המתווה הוא ארצי

דוד ביטן:  אתם רוצים כל אחד להגיד שאצלו נגרם עוד 100 שקל פיצוי? אני לא נכנס לזה אפילו, כי צריך לחתוך את הדברים

דוד ביטן:  נגמר, זהו

דוד ביטן:  די כבר

אורן לביא: אנחנו נבדוק את זה

שלום דנינו: ואני לא חושב שהמתווה הרחב שהושג כאן יפגע בהם

דוד ביטן: לא, לגבי החקלאות הם קיבלו מתווה כפול לעומת - - -     

שלום דנינו: אני יוצא מרוצה מזה שכל ענף החקלאות - - -     

דוד ביטן: ותדעו, משרד האוצר לא מסכים

שלום דנינו: כן, עדיין יש התנגדות נחרצות, אבל אני חושב שזה מתווה שאני מרגיש נוח מאוד ומרוצה איתו

קריאה: אתה מרגיש טוב, אנחנו רע

שלום דנינו: בסדר, מותר לך להרגיש רע

צחי בן-עיון: אדוני, העלינו את זה בפעם הקודמת

צחי בן-עיון:  יש עכשיו לא מעט לולים קטנים שבגלל איגרת וטרינרית שאנחנו נדרשים להגיש אישור בתנאים לקבל היתר בנייה, יש עיכוב בוועדות המקומיות

דוד ביטן: כן, דיברנו על זה בוועדה

דוד ביטן:  אתה חוזר על זה

צחי בן-עיון: אז איך פותרים את זה?     

דוד ביטן: אנחנו נאריך את המועדים שניתנו לכם

צחי בן-עיון: מתי? אנשים צריכים לקבל איכלוסים

דוד ביטן: נאריך

דוד ביטן:  עדיין לא הגיע המועד

צחי בן-עיון: עכשיו אנשים לא מקבלים איכלוסים

צחי בן-עיון:  עכשיו, בימים אלו

דוד ביטן: אנחנו נאריך אותם

דוד ביטן:  דיברתי על זה על מנכ"ל משרד החקלאות שידאגו להגיש לנו הארכה של העניין הזה בגלל המלחמה

צחי בן-עיון: סגן שר החקלאות, שאלתי לגבי הנושא האיכלוסים, ואמר היו"ר שיאריכו את המועדים קצת, שייתנו לנו איכלוסים בחודשיים הקרובים

משה אבוטבול: קודם כול, תמיד היינו בעד, וכל התיקון של האיגרת וכל הדברים נעשו דווקא מתוך התחשבות בחקלאים

משה אבוטבול:  עשה את זה השר, ומי שעזר לנו זה היו"ר

משה אבוטבול:  יכול להיות שעכשיו צריך לעשות התאמה זמנית, כמו שהרבה משרדי ממשלה עשו ונתנו יותר תוקף לכל מיני דברים

משה אבוטבול:       אני חושב שאם תבוא בקשה מסודרת בנושא הזה, אז גם המנכ"ל, גם היועץ המשפטי וגם הצוות אצלנו יראו את זה בחיוב, אבל לתחם את זה – לרשום, לאור המלחמה, ולא סתם, כי אי אפשר לעשות מבצע על מבצע

משה אבוטבול:  גם ככה הארכנו

צחי בן-עיון: מי שצריך לאכלס בתקופה הקרובה, שייתנו לו לאכלס

משה אבוטבול: כן, כן

משה אבוטבול:  תביאו את זה עם עותק לדוד

משה אבוטבול:  אני אשמח לקבל עותק, אבל שהמנכ"ל שלנו יהיה בראש המכותבים

משה אבוטבול:  תודה

צחי בן-עיון: תודה

אורי אור: כבבוד היו"ר, עוד לא סיימנו את הדיון היום, אבל אני רוצה להגיד תודה על היחס שאנחנו מקבלים כאן בוועדה

אורי אור:  ודבר נוסף, המטרה שלנו היא להחזיר את החקלאות למה שהיא הייתה, לאותה תפוקה שהיא הייתה ואפילו יותר מזה

אורי אור:  זאת לא משימה פשוטה לאור מה שקורה

אורי אור:  אני מאוד-מאוד מבקש מכבוד יו"ר הוועדה לקיים דיון בנושא הקלות על הייצור החקלאי

דוד ביטן: זה לא קשור למלחמה

אורי אור: אני מדבר על הטווח הקצר

דוד ביטן: אני אסביר לך

דוד ביטן:  ההחלטה היום בכנסת היא שהדיונים יהיו רק בנושא המלחמה, ולא בנושאים כלליים

דוד ביטן:  יש הרבה נושאים שהתחלנו לטפל בהם לפני המלחמה, והייתה פגרה, ולא סיימנו

דוד ביטן:  כל  עוד המלחמה קיימת, אנחנו דנים רק בנושאים האלה

דוד ביטן:  אז אחרי המלחמה דבר איתי על - - -     

אורי אור: כדי להחזיר את החקלאות יש את נושא מחיר המים

אורי אור:  הזכיר את זה היו"ר

דוד ביטן: אני יודע שמשרד החקלאות דן עם האוצר על הטבה בעניין מחיר המים בתקופת המלחמה

אורי אור: יש את הנושא של פרמיות לקרן נזקי טבע

אורי אור:  יש רשימה של נושאים שאפשר להקל בהם, ואני מבקש לדבר עליהם

אורי אור:  תודה

דוד ביטן: אין בעיה

דוד ביטן:  אבל תבינו, ועדת הכלכלה לא מנהלת את החקלאות במדינה

דוד ביטן:  מי שמנהל את החקלאות זה משרד החקלאות והמשרדים הקשורים לעניין

דוד ביטן:  אנחנו גוף מבקר וגוף מסייע בדברים האלה

דוד ביטן:  וכרגע אנחנו מטפלים רק במלחמה

דוד ביטן:  למרות שכל הנושאים חשובים, אבל בהם לא מטפלים

אורי אור: תודה

דוד ביטן: עוד מישהו רוצה להגיד משהו לפני שאני יוצא להפסקה?     

ירון בלחסן: ביטן, אני רוצה להגיד משהו

ירון בלחסן:  הנושא של המכס נסוב פה סביב השולחן כמה פעמים - - -     

דוד ביטן: איזה מכס?     

ירון בלחסן: הורדת הפעימות של המכס

דוד ביטן: הורידו את פעימת ינואר

ירון בלחסן: אבל אני אומר דבר מאוד-מאוד פשוט

ירון בלחסן:  הורידו שתי פעימות של מכס

ירון בלחסן:  שיבינו פה כולם, כשמורידים מכס המדינה מפסידה הכנסות

ירון בלחסן:  כל הרעיון היה שהצרכן יקנה את הפירות ואת הירקות בזול יותר

ירון בלחסן:  בפועל, היבואנים ורשתות השיווק גלגלו את הכסף הזה לכיס שלהם, ולא גלגלו את זה לצרכן

דוד ביטן: בחלק מהמקרים

דוד ביטן:  לא כולם

ירון בלחסן: אני מגדל אגסים, ואנחנו מגדלים תפוחים, ואני יודע כי חקרתי את הנושא הזה על בוריו

ירון בלחסן:  תאמין לי, בדקתי את זה לאורך כל השנתיים האלו

ירון בלחסן:  המחיר לתפוחים, לאגסים, וגם בירקות לא ירד, ובשום נגמר העסק

ירון בלחסן:  מה עשינו פה? המדינה מפסידה הכנסות, הצרכן לא נהנה, והחקלאי נדפק

ירון בלחסן:  החקלאים נדפקו בגדול, חטפו אותה חזק מאוד

ירון בלחסן:      אנחנו צריכים לקיים דיון גם בנושא הזה ולבחון את האפשרות להחזיר את המכס הזה חזרה, כי לא עשינו בזה שום דבר

ירון בלחסן:  שום דבר לא עשינו בזה

דוד ביטן: בשלב הראשון בוטלה הפעימה של ינואר

קריאה: השלישית

קריאה: נעצרה

דוד ביטן: כל הנושא הזה בבדיקה כי המחיר לא ירד בחלק מהמקרים וזה לא עזר

דוד ביטן:  הבעיה הכי גדולה בנושא הייבוא היא שצריך, קודם כול, לספק את הצרכים של הציבור

דוד ביטן:  נתחיל מזה

דוד ביטן:  עזוב רגע את המכס

דוד ביטן:  אם אין עגבניות, צריך לספק עגבניות

דוד ביטן:  אם אין פרי הדר, צריך לספק פרי הדר

דוד ביטן:  זה הדבר הראשון

דוד ביטן:  הדבר השני הוא המחיר, והדבר השלישי הוא נושא החקלאים

דוד ביטן:  יש עוד אינטרסים במדינה, לא רק האינטרסים של החקלאות

דוד ביטן:  גם המחיר בשוק חשוב, גם הצרכן חשוב, כולם חשובים

דוד ביטן:      הנושא הזה בבדיקה, גם בגלל שלא הצליחו להגיע להסכם עם החקלאים

דוד ביטן:  הם מנהלים משא-ומתן כבר שנתיים, ובסופו של דבר, לא מצליחים להגיע להסכם, לא בין משרד החקלאות למשרד האוצר, ולא בין החקלאים לאוצר בנושא הפיצוי לחקלאים

דוד ביטן:  הוא סוכם, אפילו שמו אותו בתקציב, ובעצם לא יכולים לחלק אותו

דוד ביטן:      הצלחנו לשכנע את משרד האוצר לעצור כרגע את הפעימה השלישית

דוד ביטן:  זה לא קשור למלחמה

דוד ביטן:  זה דבר שסוכם עוד לפני המלחמה

דוד ביטן:  משרד החקלאות ומשרד האוצר יצטרכו לשבת על הפיצוי של שתי הפעימות הראשונות, זה נשאר בתקציב ולא חולק גם כן

דוד ביטן:  הנושא הזה הוא נושא לטיפול אחרי המלחמה

דוד ביטן:  כרגע, כינואר, זה נעצר

דוד ביטן:  אז אנחנו לא צריכים כרגע לרוץ אחרי העניין או לדאוג לזה

דוד ביטן:  אבל נכון שזה יוצר בעיות ושזה לא פתר את הבעיות שהתכוונו לפתור

ירון בלחסן: המדינה גם מפסידה הכנסות

דוד ביטן: ההכנסות פה לא משמעותיות

ירון בלחסן: זה 300–400 מיליון שקל

ירון בלחסן:  עשיתי חשבון גס וזה 400 מיליון שקל

ירון בלחסן:  זה כסף קטן?     

דוד ביטן: נכון

דוד ביטן:  היא מפסידה הכנסות, נו, אז מה? אבל אני רוצה שהמחיר לצרכן יֵרֵד

ירון בלחסן: הוא לא ירד, והוא גם לא יֵרֵד, אגב

דוד ביטן: מפסידים גם הכנסות בדלק, ובכל זאת נותנים הנחה לציבור

דוד ביטן:  זה לא קשור

דוד ביטן:  לא כל דבר זה מה המדינה מפסידה

דוד ביטן:  צריך לחשוב גם מה הצרכן מרוויח

דוד ביטן:      אני אתן לך דוגמה

דוד ביטן:  סיכמנו בנושא של הדבש על פיצוי של 30 מיליון שקל

דוד ביטן:  התברר שכשעשו את הייבוא בראש השנה במכסות, מחיר הדבש היה כל-כך נמוך ושאחרי ה-30 מיליון שקל לא שווה להם לגדל

דוד ביטן:  ואז נקלענו לבעיה שקשורה להאבקה, שאם לא יהיו כוורות, אז גם לא תהיה האבקה, ואז נפסיד 4 מיליארד שקל

דוד ביטן:  אז עצרנו את ה-30 מיליון בהסכמה של החקלאים, ואמרנו שבראש-השנה נעשה מכסות כדי שיהיה לציבור דבש, בלי קשר למחיר

דוד ביטן:  אז יש בעיות, לא כל דבר שמחליטים נפתר

דוד ביטן:  בודקים את זה לאורך זמן

דוד ביטן:  אם יש בעיה, פותרים את הבעיה

דוד ביטן:  לא כל דבר הוא לפי ההחלטות הראשוניות

דוד ביטן:      עוד מישהו רוצה להגיד משהו?     

דניאל אברהם: איך אתה פותר את הבעיה שאין דור המשך לחקלאות?     

דוד ביטן: זה עכשיו? במלחמה?     

דניאל אברהם: לא, בלי קשר למלחמה

דוד ביטן: בסדר, נו

דוד ביטן:  יש הפסקה עד 12:35

דוד ביטן: אתם יודעים שהרבה מאוד עובדים זרים בחקלאות ברחו

דוד ביטן:  אני חושב שאפילו 90% ברחו

משה נקש: לא, 30% בערך

משה נקש:  9,000 עובדים

דוד ביטן: 9,000 עזבו את המדינה, אבל יש כאלה שנשארו במדינה ועזבו את האתרים ולא מוכנים לעבוד

משה נקש: אני מניח שמי שנשאר עובד בחקלאות

קריאה: אבל תמיד יש כאלה שהם בדרך, לפחות עוד 4,000 שאינם

שלום דנינו: 9,000 עזבו את המדינה, וכמה עזבו את החקלאים?     

דוד ביטן: 30,000 בערך, כולל הפלסטינים

דוד ביטן:  יש בעיה גם עם הפלסטינים

דוד ביטן:  בוא נגיד ככה, משרד החקלאות אומרים ש-30,000 עובדים זרים פלוס פלסטינים עזבו

דוד ביטן:  זו הטענה שלהם

משה נקש: כן, לפלסטינים לא נותנים להיכנס

משה נקש:  זה נכון

דוד ביטן: אז אין עובדים

דוד ביטן:  צריך להביא להם תחליף

דוד ביטן:  אף אחד לא ייתן להם להיכנס כרגע

משה נקש: אלה בדיוק הפעולות שאנחנו עושים כדי לתת מענה

דוד ביטן: אבל אני מבין שהקבינט החליט כן להכניס עובדים פלסטינים, אבל לא בתחום החקלאות אלא בתחומים אחרים

משה נקש: כן, יש בתחומים אחרים

משה נקש:  לא הרבה, אבל יש

דניאל אברהם: אז למה לא בחקלאות? מה השיקול?     

דוד ביטן: מה הפתרון כרגע, מבחינתכם?     

משה נקש: מבחינתנו, כל הפעולות שאנחנו עשינו כדי לתת מענה לבעיה, ואין ספק שיש פה בעיה, זה קודם כול שהצהרנו על אי-אכיפה של העסקה שלא כדין של עובדים זרים בחקלאות

משה נקש:  מעבר לזה, עובדים שסיימו כבר 63 חודשים ואמורים לצאת מהארץ, ובכל זאת רוצים להישאר, אפשר להגיש לנו בקשות ואנחנו נשקול להשאיר אותם

שלום דנינו: יש מספרים? כמה כאלה נשארו אחרי שאיפשרתם?     

משה נקש: כן, תיכף אני אוציא את המספרים לגביהם

משה נקש:  מעבר לזה, הארכנו לכל מי שנמצא היום בישראל באופן אוטומטי בשלושה חודשים, לאור החוק שעבר, את הרישיונות של כל העובדים הזרים, וגם את ההיתרים של המעסיקים שלהם

משה נקש:  את זה עשינו באופן גורף

משה נקש:  מעבר לזה, יש את המכסה של ה-5,000 עובדים שאפשר להביא שלא באמצעות ההסכם הבילטרלי

משה נקש:  זה אחד הצעדים שעשינו לאור הבקשות שעלו

משה נקש:  וההסכם שנחתם עכשיו עם סרי-לנקה, שאנחנו מקווים שיביא לכמות משמעותית של כניסה של עובדים זרים

שלום דנינו: עכשיו מספרים? מה זה משמעותית? מה זה סרי-לנקה?     

משה נקש: מענף החקלאות יצאו כ-9,000 עובדים זרים, גם חוקיים וגם לא-חוקיים שהיו פה

משה נקש:  אני אבדוק עכשיו כמה יש לנו בארץ היום ואני אעדכן אתכם

משה נקש:  זה ייקח דקה

משה נקש:  היום יש בישראל 21,069 עובדים ששייכים לענף החקלאות, גם חוקיים וגם לא-חוקיים

דוד ביטן: בכמה זמן אתם מאריכים לאלה שעבר הזמן שלהם?     

משה נקש: לאלה שמעל 63 חודשים שיבקשו ניתן רישיון לעוד שנה

משה נקש:  וכמו שאמרתי, כל מי שנמצא היום בארץ, גם בגלל החוק שעבר וכדי לחסוך את הטרחה של העיסוק הביורוקרטי הזה, הארכנו עכשיו בשלושה חודשים את הרישיון לכל העובדים באופן מידי

דוד ביטן: עכשיו בלי להגיש בקשה?     

משה נקש: כן, זה כבר בוצע

משה נקש:  נתנו להם שלושה חודשים

משה נקש:  כל עובד שהיה צריך לצאת, כי עברו חמש, ויגיש לנו בקשה, אחרי שנבדוק אותה, נאשר לו עוד שנה בישראל

דוד ביטן: זה לגבי החקלאות?     

משה נקש: כן

דוד ביטן: אבל למה רק שנה? אם בן-אדם רוצה להישאר, אז מה הבעיה?     

משה נקש: בחוק הרישיונות הם תמיד לשנה

דוד ביטן: כל הזמן?     

משה נקש: כן

קריאה: עם אופציה לעוד שנה

דוד קורן: זה בכדי שהמדינה תגבה את האגרה

דוד קורן:  כל פעם אנחנו משלמים אגרה

דוד קורן:  על כל חידוש לשנה, גם כשהוא לחמש שנים, אנחנו משלמים אגרה כל שנה

דוד ביטן: גם כשאתה מחדש רישיון אתה משלם אגרה

דוד קורן: כשאני מחדש רישיון, עם כל הכבוד

דוד קורן:  אבל הוא בא לחמש שנים, אז פעם בחמש שנים

דוד קורן:  איפה שאפשר, לוקחים

דוד ביטן: כל דבר אתם רוצים לבטל, ועל זה דיברנו

דוד ביטן:  גם כשאשתי מחדשת רישיון, היא משלמת - - -     

אלון שוסטר: אבל רישיון זה לעשר שנים

דוד קורן: עם כל הכבוד, לא יכול להיות דבר כזה

דוד קורן:  ממש בושה

שלום דנינו: מה הסכום של האגרה?     

קריאה: 1,200 שקל

שלום דנינו: לכל עובד?     

דוד קורן: לכל עובד, כל שנה

דוד קורן:  הוא בא לחמש שנים, קיבל ויזה לחמש שנים, וכל שנה אתה מחדש

שלום דנינו: נקש, בבקשה, לאיזה צורך הם צריכים לשלם 1,200 שקל? איזו עבודה אתם עושים לחידוש האגרה?     

דוד קורן: זה 2,000 שקל, רבותיי

דוד קורן:  לא 1,200, סליחה

שלום דנינו: דקה, חברים

דוד ביטן: עזוב, אני לא מוכן לדון על זה

דוד ביטן:  אני רק בנושא המלחמה

דוד ביטן:  לא בנושאים אחרים

דוד ביטן:  מספיק כבר עם זה

אלון שוסטר: הנושא מוצדק מאין כמוהו

אלון שוסטר:  היו"ר מבקש לא כרגע

דוד ביטן: כל אחד בא וצועק

דוד ביטן:  בכל המדינה יש אגרות והיטלים

קריאה: אז איפה אנחנו דנים? - - -     

דוד ביטן: רק בנושא המלחמה

יעקב מושקוביץ: יש ב-15:00 דיון בוועדה לעובדים זרים, ויש פה כבר בלבול באיזו ועדה דנים

דוד ביטן: לא, אין שום בלבול

דוד ביטן:  הוא מטפל, עלא כיפאק

דוד ביטן:  אנחנו רוצים לקבל כל מה שקשור לחקלאות

דוד ביטן:  זה מה שמעניין אותי

אלון שוסטר: אנחנו עוסקים בהימצאות של עובדים זרים

אלון שוסטר:  כל מה שקשור ברפורמה, בתמיכות וכולי, זה סיפור נוסף

אלון שוסטר:      אתה יכול להסביר בנושא סרי-לנקה? הם באים באמצע המלחמה? הם יבואו?     

דוד ביטן: לאן הם באים? לחקלאות הם באים, נכון?     

משה נקש: עכשיו נחתם איתם ההסכם, ועכשיו פועלים ליישום ולהתחיל להכניס עובדים

משה נקש:  כן, לחקלאות

דוד ביטן: אבל מה עם הפתרונות המידיים?     

משה נקש: נעשה פה הסכם בשעתיים

שלום דנינו: כל הכבוד

שלום דנינו:  קודם כול, כל הכבוד

אלון שוסטר: אני רוצה להבין אם מבחינה דיפלומטית-מדינית הם פשוט נכנסו ברגל בדלת שנפתחה בתאילנד, ועכשיו הם יחכו שיירגעו העניינים, שלושה חודשים או חצי שנה

משה נקש: אתה מעלה פה סוגיה נכונה

משה נקש:  צריך לבדוק את זה מן הסתם גם עם משרד החוץ

משה נקש:  מבחינתנו, אמרו שיש עובדים שמוכנים להגיע ושנקדם של חתימת ההסכם, וזה מה שעשינו

אלון שוסטר: והם יודעים שיש פה מלחמה?     

משה נקש: מי לא יודע? יש פה עובדים סרי-לנקים

משה נקש:  גם לסיעוד באים עובדים

דוד ביטן: שמעתי שמבורמה מוכנים לבוא

דוד ביטן:  למה אתם לקבל מבורמה?     

שלום דנינו: כי הם יכולים לדרוש להישאר פליטים

דוד ביטן: יש כאלה שנשארים לבד, לא דורשים - - -     

שלום דנינו: אבל מראש, אם יש להם זכות - - -     

דוד ביטן: אבל אם הוא על ויזה של חקלאי לחמש-שש שנים, אז רק בעוד שש שנים הוא יבקש להיות פליט

שלום דנינו: אחד לא סותר את השני

משה נקש: קיבלנו בקשות להכניס עובדים מכל מיני מדינות, במסגרת הלשכות הפרטיות

משה נקש:  אנחנו בוחנים כל מדינה, ובהתאם לממצאים גם נשיב ונראה אם אנחנו יכולים לאשר או לא

משה נקש:  יש רשימה של מדינות שהוגשה לנו, אנחנו בוחנים את זה וניתן מענה, ואנחנו לוקחים בחשבון גם את השיקולים האלה

משה נקש:  אם בסופו של דבר הוא ייכנס לארץ, ולמוחרת ייגש להגיש בקשה למקלט מדיני, אז הוא לא יהיה עובד חקלאות

משה נקש:  הוא יהיה פה בבקשה למקלט מדיני, וזו לא המטרה של אף אחד

דוד ביטן: אתה יודע כמה אנשים מאפריקה נמצאים בדרום תל-אביב בתחנה המרכזית? תעבור שם בלילה, ואז תראה

דוד ביטן:  כולם עובדים זרים שנשארו בארץ

משה נקש: אנחנו לא רוצים להוסיף לזה

דוד ביטן: אתה לא מקבל מאפריקה עובדים? אתה מקבל

שלום דנינו: בלית ברירה

משה נקש: אנחנו לא רוצים להוסיף לזה

שלום דנינו: טיפלנו בזה בוועדת הכלכלה בזמנו, שיש עובדים זרים שבאים מירדן לעבוד בעיקר באילת

שלום דנינו:  שתי שאלות: האם הם ממשיכים? האם אפשר להגדיל?     

דוד ביטן: אבל זה לא קשור לחקלאות

דוד ביטן:  באילת זה רק בבתי-מלון

שלום דנינו: אני שואל אם אפשר להרחיב לחקלאות בערבה

משה נקש: העובדים שמגיעים בהסכם עם ירדן מגיעים לעבוד רק באילת, בבתי-מלון או בתשתיות שם

משה נקש:  אין את הכמות שהייתה לפני תחילת המלחמה הזאת, והכול בכפוף לתיאום עם השב"כ וכולי

דוד ביטן: דנינו שואל אם עובדים מירדן יכולים להגיע ליישובים החקלאיים שבין אילת לדימונה

משה נקש: זה דורש הצעת מחליטים ותיקונים

יעקב מושקוביץ: יש החלטת ממשלה על זה

משה נקש: שושנה מעדכנת אותי שיש הצעת מחליטים בעניין הזה, ומשרד החקלאות מקדם את זה

אלון שוסטר: אז כן יש כיוון כזה לחקלאות?     

משה נקש: כן, יש הצעת מחליטים על זה

משה נקש:  צריך לבדוק עם משרד החקלאות

יעקב מושקוביץ: יש החלטת ממשלה על זה עם ירדן

יעקב מושקוביץ:  לא יישמו את ההחלטה עדיין

יעקב מושקוביץ:  לא מיישמים החלטות ממשלה

יעקב מושקוביץ:  אתם לא מבינים?     

אלון שוסטר: יענקל'ה, הם צריכים לעבור באילת?     

דוד ביטן: אבל באילת אין חקלאות

דוד ביטן:  אנחנו מדברים על חקלאות

אלון שוסטר: הם עוברים באילת

שלום דנינו: לערבה

דוד ביטן: יש החלטת ממשלה על הערבה?     

יעקב מושקוביץ: יש החלטת ממשלה מתחילת יולי להכניס ירדנים לעבודה בקיבוצי הערבה, עד היישוב הראשון בערבה תיכונה

יעקב מושקוביץ:  יש החלטת ממשלה לא מיושמת, וזה לא הדבר היחיד

יעקב מושקוביץ:  אם תרצו, אני אפרט עוד כמה החלטות ממשלה לא מיושמות

יעקב מושקוביץ:  ואני יודע שעל-פי חוק, אם שר לא מיישם החלטת ממשלה, צריך לפטר אותו, ואם תרצו, אני ארד לפרטים

אלון שוסטר: לא בטוח

יעקב מושקוביץ: עכשיו אני רוצה לענות לגבי מיאנמר

אלון שוסטר: מיאנמר זה בורמה, לא?     

יעקב מושקוביץ: מיאנמר זה בורמה

יעקב מושקוביץ:  אנחנו העברנו דרכונים לאנשים במיאנמר שרוצים לעבוד

יעקב מושקוביץ:  אלה אנשים שעבדו בישראל בזמנו, השתלמו ולמדו פה חקלאות

יעקב מושקוביץ:  יש לי רשימה גדולה מאוד של דרכונים בשביל להכניס אותם לארץ

דוד ביטן: אנשים שעבדו כבר בארץ וחזרו לבורמה?     

יעקב מושקוביץ: נכון

שלום דנינו: למדו, למדו

יעקב מושקוביץ: אבל תנו לי - - -         

דוד ביטן: שנייה, רגע

דוד ביטן:  אתה רוצה לדבר או רוצים לפתור את הבעיות? חכה רגע

יעקב מושקוביץ: יש לי פתרון איך לפתור את זה

משה נקש: יש מתווה של החזרת משתלמים, וכבר חזרו כמה משתלמים

משה נקש:  ואם מוגשות בקשות, אנחנו בוחנים אותן ומטפלים בהן

דוד ביטן: אבל אתם לא מבינים שאין זמן לדברים האלה?     

משה נקש: מה זה אין זמן? הכול אצלנו כמעט מידי

משה נקש:  זה לא עניין של ביורוקרטיה

דוד ביטן: עובדים שבאו מבורמה, עבדו פה וחזרו – אתם דואגים? הם באים על הוויזה

משה נקש: לא, הם מגישים בקשות וצריך לטפל בהן ולאשר אותן

דוד ביטן: לא נכון

דוד ביטן:  אמרו שאתם לא נותנים בכלל

דוד ביטן:  משרד החוץ לא מסכים

דוד ביטן:  זה לא מדויק

משה נקש: נכנסו כבר כמה

משה נקש:  זה לא נכון

יעקב מושקוביץ: קודם כל, לגבי מה שנאמר פה מרשות האוכלוסין, אכן, אחרי החלטת הממשלה שהיא החלטה היסטורית, אנחנו מביאים מחזירים משתלמים, מה שנקרא: בוגרים, מטוס ראשון הגיע אתמול

יעקב מושקוביץ:      לגבי בורמה, היועצים המשפטיים שלנו הכינו מסמך משפטי - - -     

דוד ביטן: מה זה שלנו?     

יעקב מושקוביץ: של התאחדות חקלאי ישראל

יעקב מושקוביץ:  הכנו מסמך משפטי מסודר שכל עובד שיגיע מבורמה יחתום על המסמך הזה, שהוא מתחייב לא לבקש מקלט במדינת ישראל

יעקב מושקוביץ:  יש מסמך שעומד במבחנים משפטיים

יעקב מושקוביץ:  אין מה לחשוש מהעניין הזה

שלום דנינו: נקש, אתה מכיר את המסמך?     

יעקב מושקוביץ: אני יכול להגיד לכם יותר מזה

יעקב מושקוביץ:  מביאים מסרי-לנקה עכשיו והרי הביאו פעם מסרי-לנקה

יעקב מושקוביץ:  מי בכלל ערב שכל אלה מסרי-לנקה יחזרו בכלל?     

שלום דנינו: אבל אתה קופץ מנושא לנושא

שלום דנינו:  אתה אומר שגיבשתם מכתב משפטי

שלום דנינו:  אני שואל את נקש, ראיתם כזה דבר? הם לא ראו

יעקב מושקוביץ: אני אגיד לך למה לא העברנו את זה

יעקב מושקוביץ:  אני קיבלתי ביום שישי, בארוחת ערב, בשמונה וחצי, ווטסאפ משר החוץ – הוא שלח לי ווטסאפ ואמר לי, לא תוכלו להביא מבורמה ותחפשו מדינות אחרות, תחפשו לכם ממקום אחר

יעקב מושקוביץ:  אני יכול להגיד לכם שנעלבתי מאוד מהתשובה הלא-מכובדת הזאת

יעקב מושקוביץ:  אנחנו בהחלט יכולים להמציא בפניכם מסמך משפטי שאומר שהחבר'ה שיגיעו מבורמה לא ייכנסו

שלום דנינו: אני מציע לך להעביר את זה לנקש, הם יעשו עיבוד ראשון, יראו שזה סביר, והם יעבירו למשרד החוץ

יעקב מושקוביץ: דרך אגב, נפגשתי עם ענבל משאש בנושא, והיא אמרה לי במפורש: מבחינתי, אין שום בעיה, תביאו לי אישור ממשרד החוץ

יעקב מושקוביץ:  לכן פניתי לשר החוץ, לא סתם פניתי אליו

יעקב מושקוביץ:  ענבל אמרה לי, אין בעיה עם מיאנמר, תביא לי אישור ממשרד החוץ

אלון שוסטר: אני מניח שיש פה שאלות בילטרליות והסכמים

יעקב מושקוביץ: הנושא הבילטרלי נפתר

יעקב מושקוביץ:  יש החלטת ממשלה שאפשר להביא 5,000 לא בהסכם בילטרלי

אלון שוסטר: אז למה שר החוץ טען שאי אפשר?     

שלום דנינו: אבל אני מנסה להציע לך דרך להתחיל לקדם את זה

שלום דנינו:  אם יש לך מסמך משפטי שפותר את הבעיה, לדעת המשפטנים, תעביר לנקש, נקש יעשה עיבוד ראשון, הוא יכול לדבר עם משרד החוץ ולבדוק איפה הדברים עומדים

שלום דנינו:  תעביר לו את המסמך

שלום דנינו:  צריך פה הידברות

אורי אור: התשובה שקיבלנו משר החוץ וממשרד החוץ היא שמתנגדים להביא עובדים מבורמה, כי מי ששולט כרגע זה חונטה של גנרלים שמדינת ישראל לא מכירה בהם

דוד ביטן: כן, אבל הם באים על ויזה של חמש שנים

יעקב מושקוביץ: רק תראו את העניין – לא מעניינת אותנו החונטה

יעקב מושקוביץ:  להיפך, אנחנו הולכים לעזור לאזרחים, לאזרחים אנחנו עוזרים, לאנשים המסכנים שם אנחנו עוזרים ונותנים להם עבודה

דוד ביטן: אתה רוצה לבוא במקומי? בוא תשב פה

יעקב מושקוביץ: לא, במקומך אני לא יכול

דוד ביטן: מספיק

דוד ביטן:  לא מדובר פה עכשיו על להביא 9,000 מבורמה

דוד ביטן:  אם מביאים כמה מאות, אז אין סיכון - - -     

שלום דנינו: בדיוק

שלום דנינו:  לא הולכת להיפתר בעיית החקלאות של העובדים הזרים מבורמה

דוד ביטן: העובדים הזרים מתאילנד זה מבורמה

דוד ביטן:  הם עובדים זרים מבורמה ומתאילנד באים לפה

דוד ביטן:  אז מה בדיוק הבעיה?     

יעקב מושקוביץ: מיליון בורמזים עובדים מתאילנד

אלון שוסטר: מיליון בורמזים לא טועים

דוד ביטן: טוב, אני מבין שאתם צריכים ללכת

יעקב מושקוביץ: אנחנו נעלה את הסוגיה הזאת גם בוועדה לעובדים זרים

יעקב מושקוביץ:  בשעה 15:00 נעלה את הסוגיה הזאת שם

שלום דנינו: אבל תיקח כאופציה לדבר גם עם רשות האוכלוסין

קריאה: אנחנו מדברים איתם

יעקב מושקוביץ: רשות האוכלוסין שלחו אותי למשרד החוץ

דוד ביטן: אבל אי אפשר ככה

דוד ביטן:  אתה משתלט על המיקרופון

דוד ביטן:  אתה רוצה שאני אוציא אותך? אתה לא תיכנס יותר לוועדה הזאת

דוד ביטן:  אני לא צוחק

דוד ביטן:  ברצינות, אתה לא תוכל להיכנס יותר

דוד ביטן:  נציג חקלאים או לא נציג חקלאים

דוד ביטן:  מספיק

דוד ביטן:  לכמה זמן אתם צריכים ללכת לוועדה?     

קריאה: זה דיון של שעתיים

דוד ביטן: יש לי דיון בנושא תיירות

דוד ביטן:  מחר ביטלנו את הישיבה?     

עידית חנוכה: לא, מה פתאום

עידית חנוכה:  היא מתקיימת

עידית חנוכה:  הוא שולח נציג

דוד ביטן: מחר?     

עידית חנוכה: מחר ב-9:30

דוד ביטן: ביום שני הבא נעשה ישיבה בנושא עובדים זרים בחקלאות, ונזמין גם את שר החוץ לישיבה הזו

קריאות: מצוין

קריאות:  בראבו

קריאות:  מעולה

קריאות:  תודה רבה

דוד ביטן: אני אדבר אותו אישית

שלום דנינו: נקש, תבדקו איזה עוד מדינות צריכות להידבר איתו

דוד ביטן: אנחנו דיברנו גם עם האוצר על ביטול האגרה הזאת, של 650 שקל

דוד ביטן:  האוצר מסכים לבטל את האגרה של ה-9,000 שברחו ושיבואו במקומם

דוד ביטן:  אין שום סיבה לשלם את האגרה, וגם פתרו את הבעיה של האגרה בינואר, כי זה לא חוכמה לבטל בנובמבר ולגבות בינואר

דוד ביטן:  משרד החקלאות עושה בעיות בעניין הזה משום מה

דוד ביטן:  אני לא מבין למה הם עושים בעיות

דוד ביטן:  אנחנו נמשיך את זה ביום שני

שלום דנינו: לא ידעתי שהאגרות הן כבדות

שלום דנינו:  משק של 100 עובדים זה למעלה מ-100,000 שקל

שלום דנינו:  על מה?     

דוד ביטן: האגרה היא 650 שקל, אבל יש עוד אגרה של 1,000 ומשהו שקל

קריאה: יש היטלים ואגרות

דוד ביטן: זה חלק מההוצאות

דוד ביטן:  כשהבאתי עובד זר לאבא שלי, שילמתי את האגרות האלה

דוד ביטן:  הבעיה היא לא רק בחקלאות

דוד ביטן:  היא בעיה ארצית עם כל העובדים הזרים

דוד ביטן:  אם רוצים לעשות רפורמה בנושא עובדים זרים, זה משהו אחר, אבל לגבי החקלאות כרגע יש בעיה

דוד ביטן:  כדי לספק את העובדים זה לא משנה עוד 100 שקל או פחות 100 שקל

דוד ביטן:  אין עובדים בכלל

שלום דנינו: כן, דוד, אבל תוך כדי דיונים, כשאנחנו באים עם מתווה דיון מסוים, ופתאום אתה נחשף לדברים כאלה - - -     

אלון שוסטר: למציאות הזויה

דניאל אברהם: ביטן, בסיעוד, נדמה לי שהאגרה זה 350 שקל, לא 2,200 שקל

דניאל אברהם:  יש הבדל ענק

דוד ביטן: הוא אמר לי, 650 שקל אגרה בתחילת שנה, ויש עוד 1,000 ומשהו שקל על משהו אחר שאני לא יודע מה זה

דוד ביטן:  האוצר מוותר על ה-650 שקל על 9,000 העובדים, בתנאי שמשרד החקלאות יסכים

דוד ביטן:  משרד החקלאות עושה בעיות

דוד ביטן:  זה הגיוני? קודם כול, שיסכימו על הוויתור הזה, ואחר-כך נדבר הלאה

דוד ביטן:  אני לא מבין את הטקטיקה של המשאים-ומתנים פה בין משרדי הממשלה

דוד ביטן:  באמת שאני לא מבין

דוד ביטן:      אני לא נועל את הישיבה כי יכול להיות שנצטרך לחזור על הסיכום של הפיצויים

דוד ביטן:  הישיבה בהפסקה

דוד ביטן:  ביום שני הבא תבואו לישיבה וננסה לפתור את כל הבעיות

דוד ביטן: אני פותח את הישיבה

דוד ביטן:  לאחר דיונים גם בוועדה וגם מחוץ לוועדה, זאת ההחלטה שלנו שתועבר לאישור ועדת הכספים

דוד ביטן:  אני מדגיש שוב שנושא החקיקה יעבור בוועדת הכספים

איתי עצמון: זאת אומרת, כל הניסוח מבחינה משפטית הוא בוועדת הכספים

דוד ביטן: משום מה יש מחלוקת עם האוצר, אבל אנחנו מחליטים למרות האוצר

אלון שוסטר: אהבתי את משום מה

דוד ביטן: החלטות ועדת הכלכלה למתווה הפיצוי לחקלאים בשל נזק עקיף כתוצאה ממלחמת חרבות ברזל: ביום 7

דוד ביטן: 11

דוד ביטן: 2023 דנה ועדת הכלכלה בהשלכות המלחמה על החקלאות ומתווה הסיוע הנדרש לחקלאים

דוד ביטן:  בעקבות הדיון החליטה הוועדה על העקרונות שראוי לעגן בחקיקה שתובא לאישור ועדת הכספים של הכנסת לגבי מתווה הפיצוי לחקלאים בשל נזק עקיף כתוצאה ממלחמת חרבות ברזל

דוד ביטן:      להלן פירוט העקרונות:     (א) בדרום הארץ, בכל האיזורים המסומנים בצבע כתום לפי מפת פיקוד העורף תהיה לחקלאים זכאות לפיצוי לפי מסלול אדום

דוד ביטן:  עוד הוחלט כי הפיצוי, כאמור, לא יהיה כפוף למגבלות התקרה של 2

דוד ביטן: 5 מיליון ש"ח לעוסק

דוד ביטן:  למען הסר ספק, יובהר כי היישובים בטחה, גילת ותפרח נכללים כאילו הם בטווח של עד 20 ק"מ מהגבול

דוד ביטן:      למה לא הכנסת את המועצה האיזורית מרחבים? הורדת את זה?     

איתי עצמון: לא ראיתי

דוד ביטן: תוסיף: במועצה האיזורית מרחבים

דוד ביטן:      על זה אין מחלוקת, למעט על 2

דוד ביטן: 5 מיליון ש"ח שהאוצר טוען שזה לא יעבור משפטית בגלל שהוא טוען שזה צריך להיות תואם לכל המגזרים

דוד ביטן:  אני לא מבין למה, אבל זה המצב

ששון גואטה: אבל הם צריכים להבין שהקיבוצים - - -     

דוד ביטן: הם לא מבינים

דוד ביטן:  אני מסביר מה הטיעון

דוד ביטן:  אני לא מתחיל דיון חוזר

ששון גואטה: אין לי טענות אליך

ששון גואטה:  אני רק מסביר להם

דוד ביטן: (ב) לגבי האיזורים שמעבר לשטח המסומן בצבע כתום לפי מפת פיקוד העורף, הכוונה לאשר - - - בטווח של עד 40 ק"מ מגבול עזה, תהיה לחקלאים זכאות לפיצוי לפי מסלול אדום

סימון מושיאשוילי: וזה אותו דבר כמו א', בלי המגבלה של 2

סימון מושיאשוילי: 5 מיליון שקל?     

דוד ביטן: כן, בדיוק, אבל הפרדנו את זה

דוד ביטן:      (ג) לגבי כל השטח, כאמור, בסעיפים קטנים (א) ו-(ב), מס רכוש ומשרד החקלאות יגבשו מסלולים ירוקים נורמטיביים לחקלאים הזכאים לפיצוי כדי לתמרץ את הזכאים לקבל את הפיצוי במתכונת מהירה חלף תביעה פרטנית במסלול האדום

דוד ביטן:      אם לא תגיעו להסכם, יחול המסלול האדום

דוד ביטן:  נכון? זה הנוסח

צביקה כהן: בכל מקרה, עד 20 ק"מ זה יהיה אדום

צביקה כהן:  אנחנו מוכנים לדבר על מעבר ל-20 ק"מ בתנאי שיהיה לנו ירוק ובתנאי שייתנו לי את - - -     

דוד ביטן: אני מוכן

דוד ביטן:  אני יודע שהנושא של ה-40 ק"מ הוא קצת בעייתי, אבל הסיבה שבגללה הכנסתי את זה היא כי שר האוצר ומשרד האוצר הצהירו בוועדת הכספים שעד 40 ק"מ אין בעיה

דוד ביטן:  כוונת האוצר היא לא לתת פיצוי למסעדה באשדוד, אלא אם החקלאים שבטווח הזה נמצאים בפנים, אז מגיע להם

דוד ביטן:  עכשיו הוויכוח הוא באיזה מסלול

דוד ביטן:      הם אומרים, לא, נתנו לאשדוד ולעוד מסלולים ירוקים יותר

דוד ביטן:  אז אמרתי להם, אם אתם מוכנים להגיע להסכם עם משרד החקלאות והחקלאים על העניין הזה, אז אין לי בעיה להתפשר איתכם

דוד ביטן:  מכיוון שהם לא מוכנים לשום הסכם, אני משאיר את זה כפי שזה

דוד ביטן:      בצפון הארץ הבעיה היא שזה עד 9 ק"מ

דוד ביטן:  הזכאות לפיצוי במסלול האדום תהיה לכל חקלאי ביישובי הספר, וכן, לכל חקלאי המעבד קרקע חקלאית שממוקמת בטווח של עד 9 ק"מ מהגבול הצפוני

דוד ביטן:  על זה אין ויכוח, זה לא במחלוקת

אלון שוסטר: רק לחדד, שיישובי הספר הם כל מי שבקו העימות, עד 9 ק"מ, ובודדים גם מעבר, כנראה

אלון שוסטר:  ההגדרה לא מספיק - - -     

דוד ביטן: שוסטר אומר, מה קורה עם יישובים שהם בתוך המועצה האיזורית והם לא ב-9 ק"מ

דוד ביטן:  בדקנו את העניין

דוד ביטן:  זה לא דומה למצב של הדרום, מכיוון שבדרום כל היישובים עד 20 ק"מ בפנים, למעט שלושה יישובים במועצה איזוירת מרחבים

דוד ביטן:  כשבדקנו בצפון, ראינו שיש אולי 30 יישובים כאלה

אלון שוסטר: ודבר שני, היישובים שמעבר לקו עימות מוגדרים ירוק על-ידי פיקוד העורף

דוד ביטן: בעניין הזה לא יכולנו ללכת לקראת הצפון, כי לא מדובר פה על שניים-שלושה יישובים, אלא על קרוב ל-30 יישובים

דוד ביטן:  זה כאילו הופכים את העניין, וזה לא 9 ק"מ, אלא יותר, וזו לא ההחלטה המקורית

סימון מושיאשוילי: מה עם התקרה של 2

סימון מושיאשוילי: 5 מיליון שקל בצפון?     

צביקה כהן: ביישובי ספר אין את זה

דוד ביטן: שוסטר אמר שיש מקומות שהיישוב לא נמצא ב-9 ק"מ, אבל השטח המעובד נמצא ב-9 ק"מ

דוד ביטן:  אז הוספנו סעיף, ולדעתי, זו החלטה הגיונית

דוד ביטן:  ולכן, הפיצוי יהיה ביישובי הספר עד 9 ק"מ, וכן, לכל חקלאי המעבד קרקע חקלאית הממוקמת בטווח של עד 9 ק"מ מהגבול הצפוני

דוד ביטן:  אבל להתייחס אותה קרקע, ולהוסיף: ביחס לאותה קרקע, לא לחקלאי שיש לו אולי גידול אחר

דוד ביטן:  אתה מבין למה אני מתכוון?     

איתי עצמון: לדעתי, זה ברור

דוד ביטן: גם פה, מס רכוש ומשרד החקלאות יגבשו מסלולים ירוקים נורמטיביים לחקלאים הזכאים לפיצוי, כאמור, כדי לתמרץ את הזכאים לקבל – זו הכוונה, לתת מסלול ירוק למרות שיש אדום

אלון שוסטר: אני רוצה לחדד, היתרון של הירוק הוא פשטות ההליכים, שלא צריך להשקיע כל-כך הרבה עבודה, לא צריך תביעה וכולי

שלום דנינו: וגם אובדן הכנסות

שלום דנינו:  זה שינוי דרמטי

דובי אמיתי: מה שהקראת עכשיו: וכן, לכל חקלאי המעבד קרקע חקלאית הממוקמת בטווח של עד 9 ק"מ – צריך להוסיף את זה גם בדרום, כי יש חקלאים במרכז הארץ - - -     

דוד ביטן: אין בעיה בדרום, כי שם זה עד 20 ק"מ

דובי אמיתי: אם יש חקלאי שגר ברמת-השרון ומעבד את הקרקע במקום רחוק - - -     

צביקה כהן: זה מיותר גם פה וגם פה

צביקה כהן:  זה החוק

צביקה כהן:  החוק אומר שאם אני גר באבן יהודה ואני מעבד בזיקים, אני מקבל את הפיצוי

דובי אמיתי: אז למה הוספת את זה פה?     

צביקה כהן: ביטן ביקש

דובי אמיתי: אז תוסיף את זה גם בדרום, למען הסר ספק

דובי אמיתי:  זה הכול

דוד ביטן: על הקרקע?     

דובי אמיתי: כן

דוד ביטן: אוקיי, בוא נוסיף

דוד ביטן:  תנסח את זה

דובי אמיתי: אני אנסח את זה

צביקה כהן: תוסיף פה סעיף (ד), למען הסר ספק, ככה וככה

איתי עצמון: כלומר, שהזכאות תקום גם לגבי חקלאי שמעבד קרקע חקלאית גם אם הוא לא מתגורר שם

איתי עצמון:  נכניס את ההבהרה

דוד ביטן: עכשיו בשאר הארץ

דוד ביטן:      בשאר הארץ, הוסכם כי ייקבע מתווה מיוחד לפיצוי לחקלאים - - - שאינם בצפון בדרום

דוד ביטן:  מה זה הוסכם? מגיע להם, מה שמגיע מגיע

דוד ביטן:  למה הוספתם את המילה הוסכם? הוסכם עם מי?     

איתי עצמון: הוסכם כי זה ההסכמות שיש בוועדה

איתי עצמון:  אנחנו הרי מעבירים מכתב לוועדת הכספים שהיא הגורם המוסמך לאשר את החקיקה הזו

דוד ביטן: אנחנו מאשרים עקרונות

דוד ביטן:  בעיקרון זה מגיע, לא הוסכם

איתי עצמון: ייקבע, בלי המילה הוסכם

דובי אמיתי: נקבע מתווה מיוחד לפיצוי

איתי עצמון: לא, זה לעתיד

דוד ביטן: בסדר, לעתיד

דוד ביטן:  זאת בשינויים מסוימים מהמתווה הכללי שיחול על כל העסקים

דוד ביטן:  להלן השינויים המוצעים מהמתווה הכללי

איתי עצמון: מחקתי את הוסכם כי

דוד ביטן: לא צריך הוסכם

דוד ביטן:  פה יש לנו מחלוקת עם האוצר במובן זה שהם רוצים שהפיצוי ייקבע לפי כלל הארץ

דוד ביטן:  בכלל הארץ המקסימום זה 22%, ועל זה אפשר להוסיף פי 1

דוד ביטן: 5, באופן פרטני, וזה מגיע ל-33%

דוד ביטן:  זה לא מתאים בשום פנים ואופן לחקלאים

דוד ביטן:  אין שום היגיון שזה יהיה לחקלאים, מכל  מיני סיבות, והיה דיון בוועדה על זה ושמענו גם את האנשים

דוד ביטן:  גם מס רכוש מסכים כאן שלגבי החקלאים צריך מתווה אחר

דוד ביטן:       האוצר לא רוצה, למרות שתקציבית, לפי דעתי, לא מדובר בהרבה כסף

דוד ביטן:  ואני חוזר ואומר, שאם תיפתר בעיית הקטיף והעובדים הזרים תוך זמן קצר, הרבה מאוד אנשים לא יזדקקו פה לפיצוי בכלל, או לפיצוי הרבה יותר נמוך ממה שהם חושבים

דוד ביטן:  אז צריך לפתור את הבעיות האחרות שקשורות לעובדים הזרים, ואז, תאמינו לי, שתהיה פחות בעיה

דוד ביטן:  פה אין הסכמה עם האוצר, ולכן זו החלטה שלנו, כי היא סבירה בנסיבות העניין ואין איתה שום בעיה

ששון גואטה: על השאר יש לך הסכמות עם האוצר?     

דוד ביטן: לא, אין לי, ואמרתי בכל סעיף איפה

דוד ביטן:  לא נחזור על הכול

דוד ביטן:      לגבי תנאי הסף בנוגע להפרש מחזור העסקאות, הוסכם כי הפרש המחזורים בין השנה הנוכחית לשנה הקודמת יחושב לפי ארבעת החודשים הבאים: ספטמבר עד דצמבר

דוד ביטן:      תסביר לוועדה מה השינוי לעומת המתווה הכללי בעניין הזה

צביקה כהן: המתווה הכללי מדבר על הפרש מחזורים או של ספטמבר-אוקטובר או רק של אוקטובר

צביקה כהן:  עושים השוואה בין חודש לחודש, כי הכלכלה היא כזאת שבחנות נעליים אתה יכול לראות את ההפרש בין חודש לחודש

צביקה כהן:  בחקלאות סיכמנו שניקח ארבעה חודשים מחזור של 23' לעומת ארבעה חודשים מחזור של 22', ואז נראה אם יש נפילה במחזור

צביקה כהן:  הנפילה במחזור היא תנאי סף להיכנס למודל

צביקה כהן:  החקלאות היא כזאת, היא עונתית, זאת אומרת, הקטיף שלך הוא בנובמבר-דצמבר

אלון שוסטר: אני חושב שחשוב לחדד שזה לא כל נפילה, לא על שקל, זה על 25%

צביקה כהן: ברור

צביקה כהן:  זה כתוב אחר-כך

אלון שוסטר: אם ירדת ב-20%, אכלת אותה

אלון שוסטר:  זה המס שלך למלחמה

צביקה כהן: אבל מזה אני לא בורח, אני כמו כולם

צביקה כהן:  אם עסק במרכז הארץ נפל ב-20%, הוא גם לא יקבל וגם אני לא אקבל

דוד ביטן: כן, זה כתוב אחר-כך

דוד ביטן:  בכל מקום החישוב הוא לא לפי ארבעה חודשים, הוא הרבה יותר נמוך

דוד ביטן:  לכן הוא מסביר

אלון שוסטר: אחר-כך מה שכתוב זה הפיצוי - - -     

דוד ביטן: עזוב, קודם כול, החישוב של העסקאות

אלון שוסטר: כמו שאומר העו"ד – מתי קמה לו הזכות

צביקה כהן: קמה לו הזכות רק אם הוא נפל בארבעה החודשים האלה בהשוואה לשנה קודמת ב-25% ומעלה, כמו כולם

דוד ביטן: אחוז הפיצוי מהתשומות השוטפות מחולק לפי אחוז הנפילה

דוד ביטן:  אם הפרש המחזורים הוא בין 80% ל-100%, הפסד טוטאלי, אתה מקבל 47%

דוד ביטן:  ולגבי הפרש מחזורים בין 60% ל-80% זה 31%? אתה צריך לכתוב אחוזים

דוד ביטן:  למה אתה לא כותב אחוזים?     

איתי עצמון: נתקן את זה במכתב - - -     

דוד ביטן: לגבי הפרש מחזורים בין 40% ל-60% זה 23

דוד ביטן: 5%

דוד ביטן:  לגבי הפרש מחזורים בין 25% ל-40% זה 15%

דוד ביטן:      מכיוון שבמתווה הכללי, במקרה ספציפי, לעסק ספציפי, אתה יכול להגיש למס רכוש השגה שנגרם לך נזק הרבה יותר גדול, אז יובהר כי בהתאם למתווה שחל על כלל העסקים, גם העוסקים בענף החקלאות יוכלו, באישור מנהל מס רכוש, להגדיל את אחוז הפיצוי עד פי 1

דוד ביטן: 5

דוד ביטן:  זאת אומרת, אחד שהפסיד בין 80% ל-1005, יכול להגיע עד 70% פיצוי

צביקה כהן: אם הוא יוכיח

דוד ביטן: על זה לא צריך לכתוב, ולא יותר מ-70%?     

איתי עצמון: עד

צביקה כהן: בואו נהיה נחמדים, כי 47% כפול 1

צביקה כהן: 5 זה 70

צביקה כהן: 5%

דוד ביטן: תכתוב להם את זה

דוד ביטן:  זה 70

דוד ביטן: 5%

דוד ביטן:  אל תכתוב להם שלא יהיה יותר מ-70%

דוד ביטן:  בכוונה, רק למען הסר ספק

אלון שוסטר: אתה בודק 12 חודשים, שנה קלנדרית, ולוקח ארבעה חודשים – מה אתה מחזיר?     

צביקה כהן: ההחזר הוא עבור ההוצאות ב-22'

צביקה כהן:  אני אעשה את זה קל – אם ב-22' היו לך הוצאות של 12 מיליון שקל, אז כל חודש זה מיליון חודש

צביקה כהן:  אם המלחמה היא חודשיים, אתה מקבל 47% על שני מיליון שקל

אלון שוסטר: זה קשור לתקופת המלחמה?     

צביקה כהן: ברור, כי אתה מקבל את האחוזים - - -     

אלון שוסטר: כל זה לא כתוב פה, אבל זה מוגדר בחוק הראשי

צביקה כהן: נכון, עשינו פה רק את השינויים

דוד ביטן: דובי וצביקה, אני מעכב את ההגשה לוועדת הכספים בשעה

דוד ביטן:  אמרתי לאוצר, והם מוכנים ללכת לקראתכם ב-40 ק"מ אם תסכימו לכל המתווה, כולל כלל הארץ, כולל ה-2

דוד ביטן: 5 מיליון וכולל הכול

דוד ביטן:  אם הם לא מוכנים להסכים ולהתפשר בעניין הזה, אני אגיש את זה איך שזה ונילחם על זה בוועדה

דוד ביטן:  אם הם יבטלו את ה-40 ק"מ גם לאשדוד ולעוד, אז החקלאים לא יקבלו, הם יקבלו כמו כולם

שלום דנינו: אבל להתפשר במה?     

דוד ביטן: אני לא נכנס לזה

דוד ביטן:  הם ישבו על זה ויהיה מסלול אחר

דוד ביטן:  מסלול יותר טוב מהקיים, ייחודי ומתאים לחקלאות

אלון שוסטר: דוד, אני רוצה להעיר הערה שקשורה להחלטה שלנו

אלון שוסטר:  יש את הפיצויים ויש את הצורך להיערך לעתיד

אלון שוסטר:  אני מבקש שחלק מהסיכום יהיה לא רק המכתב, אלא גם שהוועדה מבקשת ממשרד החקלאות וממשרד האוצר לגבש תוכנית לעידוד - - - לעונה החקלאית - - -     

דוד ביטן: כן, אבל זה לא יהיה בחקיקה

אלון שוסטר: לא בחקיקה, אני מדבר על העונה הבאה, כדי לצמצם את הפגיעה - - -     

דוד ביטן: אבל יש לנו הרבה החלטות, על המיגוניות ועוד

איתי עצמון: בכוונה לא כללתי כאן את ההחלטות העקרוניות הנוספות

איתי עצמון:  התייחסתי רק לדברים - - -     

דוד ביטן: זה מתווה הפיצויים שעובר

דוד ביטן:  השאר זה החלטות שלנו

דוד ביטן:  זה לא קשור לזה

שלום דנינו: שוסטר, אם אתה יכול לנסח מכתב בשם ועדת הכלכלה לשר האוצר ולשר החקלאות להעלות את זה לקבינט - - -     

דוד ביטן: לא, לא

דוד ביטן:  עזוב אותי מזה

דוד ביטן:  זה עובר בחוק

דוד ביטן:  אני לא צריך כלום

דוד ביטן:  זה עובר בחקיקה ובתקנות

דוד ביטן:  אני לא צריך, לא את הקבינט ולא שום דבר

שלום דנינו: דוד, אני מדבר על מה שהוא דיבר ואמרנו שזה לא קשור, לגבי הזרעים בעונה הבאה

דוד ביטן: קודם כל שישבו

דוד ביטן:  הם לא ישבו

דוד ביטן:  אולי הם יגיעו להסכם

שלום דנינו: אז אני אומר שאם אנחנו, ועדת הכלכלה, נציג עמדה לשני השרים האלה שישבו - - -     

דוד ביטן: אין בעיה, אבל לא לפני שהמשרדים מנהלים משא-ומתן

דוד ביטן:  אולי לא צריך את זה

שלום דנינו: אנחנו לא רוצים להתערב

שלום דנינו:  אנחנו לא קובעים עמדה

שלום דנינו:  אנחנו רק אומרים, אתם חייבים - - -     

דוד ביטן: אבל שלום, הם יושבים כבר כמה ימים על העניין הזה

דוד ביטן:  זה לא דבר שעכשיו התחלנו

שלום דנינו: אתם יושבים?     

צביקה כהן: כן

צביקה כהן:  יש כבר הסכמות

דוד ביטן: אם הם לא יגיעו להסכמות, אז נתערב

דוד ביטן:  אנחנו לא מנהלים את המדינה

דוד ביטן:  אני מעדיף לא להתערב איפה שאני לא צריך להתערב

דוד ביטן:  אם זה בסדר ואם זה מקובל, אז אין בעיה

אלון שוסטר: כן, אבל אני מתפלא עליך

אלון שוסטר:  דווקא כשמתקדמים כדאי להוציא מכתב כדי שהם ירשמו עלינו את ההתקדמות

דוד ביטן: אני רוצה גם בנושא המיגוניות, ולא רק הזרעים, כמו שהם הביאו 30 מיליון שקל, שגם האוצר יביא 30 מיליון שקל, מעין מאצ'ינג, ואז יהיו 1,000 מיגוניות, וזה יפתור את הבעיה במיוחד באיזורים הבעייתיים, ושלא יבקשנו ממני מיגונית ברמת השרון, במושב שם, בחקלאות

אורי אור: כבוד היו"ר, אני מציע שבסעיף (ב) תהיה רשומה נוסחה, כדי שלא יהיו ויכוחים

אורי אור:  לגבי החישוב פה של ה-80%, 47%, שתהיה כתובה הנוסחה

דוד ביטן: הם הלכו לפי מחזורים

דוד ביטן:  זו הנוסחה

שלום דנינו: איך הייתה רוצה לתקן את הנוסחה?     

אורי אור: רק דוגמה של הנוסחה

צביקה כהן: אבל אלה רק השינויים

דוד ביטן: אתה רוצה להדגיש להסרת ספק?     

צביקה כהן: לא, לא

דוד ביטן: פה זה: להלן השינויים המוצעים לעומת המתווה הכללי

דוד ביטן:  זה שינוי

דוד ביטן:  אולי שינוי ותוספת

דוד ביטן:  תכתוב: שינויים ותוספות

צביקה כהן: למה צריך את זה? אני אגיד לך את האמת, לא צריך את זה, זה סתם יסבך אותם

צביקה כהן:  אני מביא את זה לגפני

צביקה כהן:  מביאים את זה לגפני, הוא יתבלבל

שלום דנינו: אם כבר אתם מתפלפלים, הייתי מוסיף את המילה 'התאמה' למגזר החקלאי

איתי עצמון: שינויים והתאמות אולי

דוד ביטן: טוב, בסדר

דוד ביטן:  קיבלנו

דוד ביטן:  אז כמו שאמרתי, יש לכם שעה

דוד ביטן:  אני אמרתי לו

דוד ביטן:  הוא לא קובע

דוד ביטן:  נראה לי שבטט קובע

דוד ביטן:  אם הם רוצים – יקבלו, אם לא – אני מגיש את זה כמו שזה

דוד ביטן:      הצבעה – מי בעד מה שאמרתי?     

דוד ביטן: אושר

דוד ביטן: פה אחד

דוד ביטן:  הישיבה נעולה